SAOPŠTENJE: Podrška MMF-a nastavku reformi sistema javnih finansija\nDatum objave: 14.09.2017 15:39 | Autor: ivona mihajlovic\nMeđunarodni monetarni fond prepoznaje da je Crna Gora kreiranjem i dosljednim sprovođenjem balansiranih mjera fiskalne i makroekonomske politike pokazala odlučnost u dostizanju dugoročne fiskalne stabilnosti i održivosti, i na dobrom je putu snaženja svoje pozicije u međunarodnim okvirima, saopšteno je na sastanku ministra finansija Darka Radunovića i izvršnog direktora Belgijsko-holandske konstituence MMF-a, Anthony de Lannoy-ja.\n,,Podržavamo vaše politike i vjerujemo da je istrajnost i upornost u sprovođenju mjera koje ste definisali Fiskalnom strategijom presudna za vaš uspjeh u dugom roku“, naveo je direktor Lannoy, i dodao da sama činjenica da je Crna Gora jedina zemlja u regionu koja nikada nije pravila kreditni aranžman sa MMF-om dovoljno govori o snazi i umijeću nacionalnih autoriteta, da se koristeći ekspertsku podršku partnera, izbore sa ekonomskim izazovima.\nOsvrćući se na osnovne makrofiskalne i ekonomske indikatore, koji bilježe zavidne stope ekonomskog rasta i ukazuju na značajno snaženje budžeta, ministar Radunović je istakao da su se napori Ministarstva finansija i Vlade Crne Gore, već u prvih deset mjeseci rada pokazali kao pravilno usmjereni a mjere pažljivo osmišljene i veoma efiksne.\nZahvaljujući se MMF-u na kontinuiranoj podršci u pogledu stručnog i tehničkog konsultovanja oko politika upravljanja i monitoringa javnog duga, kao i reforme poreske politike i administracije, ministar je istao važnost uspješnog partnerstva sa institucijom svjetskog renomea, koja rasopolaže najkompletnijom bazom podataka i vještina u domenu ekonomske i monetarne politike.\nDetaljniji pregled nalaza MMF-a sadržan je u Izvještaju IV koji je 08. septembra tekuće godine usvojen na Bordu Direktora navedene institucije.


Guglu obnovljena dozvola za rad u Kini\nSedište Gugla u Pekingu\nKompanija Gugl saopštila je da je njena dozvola za rad u Kini obnovljena.\nInternet kompanija sa sedištem u Americi je tim kratkim saopštenjem okončala spekulacije o tome da li će joj biti dozvoljeno da nastavi sa radom u najvećoj onlajn zajednici na svetu. Kineska vlada nije zvanično komentarisala ovo saopštenje.\nGugl je prošlog meseca objavio da će promeniti svoju politiku kao odgovor na pretnje da bi dozvola za rad kompanije u Kini mogla da bude povučena. Zbog cenzure u Kini, Gugl je počeo ove godine automatski da prebacuje kineske korisnike na necenzurisani veb sajt u Hong Kongu.\nAli od juna, kompanija je postavila link na svojoj stranici u Kini dozvoljavajući korisnicima da na veb sajt u Hong Kongu odu samostalno.\nAkcije Gugla skočile su ubrzo posle vesti da je rešen spor kompanije sa kineskom vladom. Dok su Guglove akcije skočile za skoro 4 odsto, istovremeno su opale akcije njegovog kineskog rivala Baidua. Udeo Gugla na kineskom tržištu opao je sa 35 na 31 odsto tokom spora kompanije sa kineskom vladom.\nSamo neznatan deo Guglovih prihoda potiče iz Kine, ali se procenjuje da u toj zemlji trenutno ima 400 miliona internet korisnika i da bi taj broj mogao da se udvostruči u roku od nekoliko godina.


source.ba | Više od 15 hiljada osoba raseljeno zbog sukoba u Darfuru\nObnovljeno plemensko nasilje u blizini grada El Geneine na zapadu Sudana tokom protekle sedmice raselilo je više od 15.000 ljudi, saopćile su Ujedinjene nacije.\nHaavisto: Brze promjene u Afganistanu mogle bi potaći novi migrantski val\nU ratom iscrpljenoj regiji Darfur u posljednje je vrijeme došlo do porasta nasilja, kažu humanitarne grupe, što analitičari povezuju s mirovnim sporazumom potpisanim u oktobru 2020. koji je doveo do toga da se neke grupe bore za vlast, a da se ne bave na odgovarajući način sigurnosnim problemima.\nPrema Uredu UN-a za koordinaciju humanitarnih poslova, lični spor u selu Adikong između dvojice muškaraca iz plemena Masalit i neodređene arapske nomadske grupe izazvao je sukob.\nNaoružani nomadi napali su lokalnu pijacu, zapalili dio sela i ubili devetoro ljudi, uključujući dvoje djece, navodi se, javlja Reuters.\nBorbe, koje su se prelile i na druga sela, uzrokovale su da je 11.100 ljudi raseljeno unutar lokaliteta El Geneina, a procjenjuje se da je oko 4.500 drugih pobjeglo preko granice u Čad.


Britanski borci u redovima Islamske države\nBirtanski islamisti učestvuju u protestu ispred francuske ambasade u Londonu, 12. januara 2013. kada su francuski avioni gadjali islamiste u Maliju.\nBritanske obaveštajne službe intenzivno tragaju za pripadnikom Islamske države koji je pogubio američkog novinara Džejmsa Folija u Siriji. Ubica je na video snimku govorio engleski sa britanskim akcentom. Prema procenama, nekoliko stotina britanskih gradjana se bori za Islamsku državu, zajedno sa hiljadama drugih džihadista iz inostranstva. Henri Ridžvel javlja se iz Londona, središta potrage za Folijevim ubicom.\nSurovo pogubljenje američkog novinara Džejmsa Folija po svemu sudeći je izvršio Britanac, član Islamske države.\nStrani borci su dragoceni za Islamsku državu, kaže stručnjak za terorizam Hana Stjuart iz britanske političke organizacije “Društvo Henri Džekson.”\nNa video snimku iz februara navodno se vidi britanski borac kako izvodi samoubilački bombaški napad u Alepu. Britanija nije bila dovoljno brza u suzbijanju ekstremističkih ideologija, smatra Haris Rafik iz antiterorističke grupe “Fondacija Kvilijam”.


Aleksandar Radović, direktor RUJP-a\nPušteni akceptni nalozi Mobtela\nBEOGRAD - Republička uprava javnih prihoda juče je pustila akceptne naloge Mobtela u vrednosti celokupnog preostalog poreza na ekstra profit Astra banke, u iznosu od 50 miliona maraka, pošto kompanija Mobtel do kraja jučerašnjeg dana nije uplatila ni prvu ratu, koja je iznosila 168 miliona dinara, a koju je trebala da plati RUJP-u do petka.\n- Iskreno se nadam da će kompanija Mobtel uplatiti sredstva koja potražujemo i da neće isključiti mrežu 063. Samo uplatom novca na račun RUJP-a, Mobtel će izbeći prinudnu naplatu. Ja samo puštam akceptne naloge u vrednosti od 50 miliona maraka, koje je kompanija Mobtel dala sama kao garanciju za porez Astra banke. Pored toga, nije tačna plasirana informacija od strane Mobtela da će povodom naplate imati sastanak sa mnom. Nema razloga da se sastajemo i razgovaramo o tome. Da su u petak platili prvu ratu od 168 miliona dinara, sastali bi se i definiosali kako će se platiti ostatak poreskog duga. Smatram da je objavljivanje ovakve informacije još jedno obmanjivanje javnosti- kaže za "Glas" Aleksandar Radović, direktor Republičke uprave javnih prihoda.\nPrema rečima Radovića, na računu Mobtela nema sredstava koja potražuje RUJP, štaviše ova kompanija ima dug od 200 miliona dinara. Ukoliko Mobtel ne uplati sredstva koja potražujemo, kaže Radović, sigurno je da ćemo barem dva - tri meseci skidati novac sa njihovog računa, odnosno sve dok ne naplatimo porez. Kako Radović objašnjava, ukoliko se preko Mobtela ne izmire obaveze, RUJP će preći na naplatu preko povezanih lica ili, kako je prekjuče izjavio Dejan Popović, zamenik ministra finansija, u tom slučaju, dug će se namiriti od drugih osnivača Astra grupe.\nReforme odložene za narednu godinu\nNajveće zarade u Lazarevcu\n17:39h Delegacija SRJ nastavlja pregovore s Londonskim klubom\n17:52h Direktor RUJP-a: Pušteni akceptni nalozi Mobtela\n18:14h U Mobtelu tvrde: Mreža 063 funkcioniše besprekorno\n18:38h Mobtel preti RUJP-u: Ako treba i na sud\n18:56h Mobtel demantuje tvrdnje PTT-a: Učestvovala oba osnivača\n19:13h Ostvaren defict 2,38 milijardi dolara


LUČANI, GUČA – Predsednik Srbije će ove godine, najverovatnije, biti domaćin jubilarnog 60. Sabora trubača u Guči koji će biti održan od 06. do 09. avgusta.\nTo je, kažu Dragačevci, njihova velika želja, a sa druge strane predsednik opštine Lučani, Milivoje Dolović navodi da će se narednih dana sastati sa predstavnicima Vlade gde će biti precizirane pojedinosti oko ovog festivala.\n„Naravno, sada ne mogu da to potvrdim, znaćemo u narednih petnaest do dvadeset dana, kada će, takođe, biti poznata imena učesnika i izvođača, kao i kompletan program . Važno je da će ipak Sabor biti održan u avgustu, budući da je zbog korona virusa donedavno sve bilo neizvesno“, kazao je Dolović za naš sajt, podsetivši da je prvobitno, zbog covida 19, bio planiran za oktobar.\n„Naša očekivanja su da će oko 300 hiljada ljudi, kako iz zemlje, tako i iz inostranstva, posetiti Guču za četiri dana trajanja Sabora“, naglasio je prvi čovek opštine Lučani.


Lajović kroz pet setova do prve pobede na Vimbldonu\n– June 24, 2014Posted in: Glavne vesti, VIMBLDON\nDušan Lajović ove sezona igra sjajno na Gren slemovma. Posle odličnih rezultata na Australijan openu (2. kolo), Rolan Garosu (4. kolo), naš teniser je ostvario i svoju prvu pobedu na Vimbldonu. On je danas u meču 1. kola savladao 28. nosioca Giljerma Garsiju-Lopeza sa 3-2 po setovima.\nU prvom setu igrači su bili sigurni na svoj servis, pa je prvi deo igre rešen u taj-brejku. U odlučujućem gemu, srpski teniser je imao prednost od 3-1, pa je Garsija Lopez preokrenuo i stigao do vođstva od 5-4, da bi Lajović sa tri vezana poena ipak uspeo da prvi set reši u svoju korist sa 7-5.\nOsvajanjem prvog seta, Lajović je značajno dobio na samopouzdanju, pa je u drugom delovao znatno sigurnije od rivala. Brejkovima u trećem i petom gemu, srpski teniser je duplirao vođstvo u setovima rezultatom 6-2.\nIskusni Španac se nije predavao i u trećem setu kreće na sve ili ništa. Egal je bio sve do šestog gema, kada Garsija Lopez oduzima servis Lajoviću i u nastavku bez većih problema privodi set kraju sa 6-3.\nIdentična slika viđena je i u četvrtom setu, ovaj put je Španac izvršio pritisak na servis srpskog igrača u sedmom gemu, što mu se isplatilo, da bi u devetom gemu duplim brejkom stigao do izjednačenja sa 6-3.\nUprkos činjenici da mu je rival istopio prednost koju je stekao, Lajović se nije predavao, odigrao je hrabro i iskoristio priliku koja mu se ukazala. U petom gemu stigao je do dve brejk prilike, prvu nije iskoristio, ali drugu jeste, nakon duple servis greške Španca. Do kraja meča, Dušan još jednim brejkom u devetom gemu stavlja tačku na ovaj meč i sa 6-3 stiže do velikog trijumfa.\nPosted June 24, 2014 at 11:29 PM


Vakcina "Fajzera" i "Bionteka" uskoro i u Srbiji\nZivot i stil - Sreda 02.12.2020 - 14:49\n"Fajzer" i "Biontek" danas će predati Agenciji za lekove i medicinska sredstva (ALIMS) neophodnu dokumentaciju za registraciju vakcine u Srbiji.\nPredata dokumenta za registraciju FOTO: Thinkstock\nOvo je, kako saznaje B92.net, juče dogovoreno na sastanku koji su predstavnici "Fajzera" imali sa predsednicom vlade Anom Brnabić i ministrom zdravlja Zlatiborom Lončarom.\nUpotrebu vakcine protiv korona virusa kompanija "Fajzer" i "Biontek" jutros je odobrila Velika Britanija, prva u svetu, i najavila da će one moći da se koriste od početka naredne nedelje.\nOna je navela da britansko regulatorno telo za lekove i medicinska sredstva posebno vodi računa o bezbednosti, kvalitetu i efikasnosti lekova, vakcina i drugih medicinskih sredstava kada je u pitanju zdravlje stranovništva. Od posebnog je značaja to što će imunizacija u Velikoj Britaniji krenuti već naredne nedelje, jer se brzo mogu videti njihova iskustva sa vakcinom, zaključila je Jovanović.


Đokovićevih 200 nedelja, Federer i dalje prilično nedostižan - Semberske\nSkoro dve godine bez prestanka Novak Đoković je najbolji teniser sveta, tačnije poslednjih 98 nedelja što mu uz prethodni period kada je bio na tronu donosi ukupno 199 sedmica ispred svih ostalih tenisera.\nKada u ponedeljak ujutro ATP objavi novu listu najboljih teniskih profesionalaca počeće 200. nedelja Novaka Đokovića na mestu broj 1, ali mu ona neće doneti napredak na večnoj listi.\nKonkretno Novak bi morao da ostane na prvom mestu još skoro godinu i po dana kako bi prestigao Džimija Konorsa (268) i Ivana Lendla (270) koji su na četvrtom i trećem mestu. Pit Sampras je na drugoj poziciji sa 286 nedelja, a gotovo nedostižan na prvom mestu je Rodžer Federer koji je 302 sedmice proveo na vrhu rang liste.\nŠvajcarac je takođe najbolji kada su u pitanju uzastopne nedelje na prvom mestu pošto je skoro pet godina bez prestanka vladao svetskim tenisom (237 nedelja), a prate ga Džimi Konors sa 160, Ivan Lendl sa 157, Pit Sampras sa 102 i Novak Đoković sa 98 nedelja.\nS obzirom na prednost koju trenutno srpski teniser (16.150 bodova) ima u odnosu na najbliže pratioce Endija Mareja (8.435) i rodžera Federera (7.015) jasno je da će gotovo sigurno i ovu godinu završiti na prvom mestu ATP liste.\nPrevious : Obilježene 24 godine od formiranja Druge majevičke brigade VRS (VIDEO)\nNext : I kumovi Bošnjaci došli na sahranu Aleksandra Karađorđevića


Nova metodologija vrednovanja sudskih predmeta za unapređenje efikasnosti pravosuđa uz podršku EU\nVi ste ovde:Početna»Projektne aktivnosti»Nova metodologija vrednovanja sudskih predmeta za unapređenje efikasnosti pravosuđa uz podršku EU\nBy Jovan objavljeno\t 27/09/2017 Projektne aktivnosti\nZrenjaninski Osnovni sud bio je domaćin sastanka Radne grupe Visokog saveta sudstva za razvoj metodologije ponderisanja predmeta. Događaj je okupio članove Radne grupe, koju predvodi predsednik Vrhovnog kasacionog suda i Visokog saveta sudstva Dragomir Milojević, kao i predstavnike sudova koji učestvuju u pilot fazi primene ove metodologije.\nZrenjaninski Osnovni sud je prvi u Srbiji u kojem je započeta realizacija ovog dela projekta „Unapređenje efikasnosti pravosuđa” koji finansira Evropska Unija, a koji podrazumeva pružanje podrške za poboljšanje učinka sudova u Srbiji i pomaže radnoj grupi Visokog saveta sudstva za razvoj metodologije ponderisanja predmeta. Razvoj ove metodologije je jedna od obaveza Republike Srbije u okviru Akcionog plana za poglavlje 23.\nPrvi sastanak Radne grupe je održan 12. aprila, a metodologija je odobrena na narednom sastanku 10. maja, nakon čega je i formalno usvojena u Savetu visokog sudstva za pilot fazu primene u 20 sudova.\nEksperti na projektu „Unapređenje efikasnosti pravosuđa“ su prethodno analizirali preko 100.000 predmeta iz baze podataka AVP i više od 1.000 predmeta koji nisu bili u elektronskoj bazi kako bi otkrili osnovne karakteristike predmeta koje bi mogle da utiču na dužinu trajanja svakog konkretnog tipa predmeta.\nPrimena formule vrednovanja predmeta po težini omogućava sudijama da se predmeti dodeljuju u rad podjednako u pogledu broja i težine predmeta. Kako je rečeno, od 100 posto predmeta, 80 posto su srednje težine, a 20 posto spadaju u težu kategoriju.\nPredsednik Vrhovnog kasacionog suda Dragomir Milojević je pozdravio učesnike skupa i zahvalio se Delegaciji EU u Republici Srbiji i projektu „Unapređenje efikasnosti pravosuđa“ na saradnji i postignutim rezultatima.\n„Okupili smo se danas kako bismo razgovarali o tome da li je formula zaživela i kakvi su rezultati. Teško je ravnomerno raspodeliti teret na sve sudije na nivou države, budući da imamo gradove sa velikim brojem žitelja i sudove koji, u poređenju sa onima u unutrašnjosti, imaju veći broj predmeta. Težnja je da u okviru istog suda bude jednaka opterećenost sudija. Ukoliko bude pozitivna ocena, Visoki savet sudstva će doneti odgovarajuću odluku gde će ovo vrednovanje biti na nivou cele zemlje“, istakao je Milojević.\n„U psihologiji sudije je da on misli da sudi najteže predmete. Jedanput sam ja rekao, kada su meni zamerili da sam sudio samo lake predmete, a dospeo sam do Vrhovnog suda, da nema teških predmeta koje ja ne mogu da učinim lakim. Prema tome sve će zavisiti od sudija, bez obzira koliko će biti teških predmeta u pravosuđu”, kaže Novica Peković, predsednik Apelacionog suda u Novom Sadu.\nVrhovni savet sudstva odredio je formulu za vrednovanje predmeta po težini i 20 sudova koji će po njoj raditi. Zrenjaninski Osnovni sud sud bio je prvi u kojem je, u junu, ona primenjena, a sada je bio i domaćin sastanka Radne grupe.\n„Danas će se razmatrati pitanja vrednovanja formule, odnosno primena od datuma kada je počela, pa do današnjeg dana, a ujedno će se preduzeti i dalji koraci u pravcu poboljšanja, odnosno daljih koraka u pogledu same primene vrednovanja predmeta po težini”, kaže Zlatoje Ankić, predsednik Osnovnog suda Zrenjanin.\nSvi učesnici su izrazili spremnost da nastave da aktivno sarađuju u daljim aktivnostima i istakli značaj i praktične prednosti ove metodologije, odnosno ravnomernu raspodelu predmeta po broju i težini kojom se postiže jednako opterećenje sudija, a sudovima pomaže da unaprede svoju efikasnost. Otvorena diskusija i analiza aktuelnih problema su rezultirali pozitivnim zaključcima i smernicama za dalji razvoj i unapređenje metodologije.\nOsim toga, novouvedena formula i njena primena su privukli veliku pažnju medija i javnosti. Gradonačelnik Zrenjanina Čedomir Janjić, koji je takođe prisustvovao sastanku, izjavio je da je „neophodno podržati projekte kojima se poboljšava ophođenje državnih institucija ili lokalnih samouprava prema građanima“.


Kurz i Steinmeier: Bez zapadnog Balkana Evropska unija bila bi nepotpuna - Klix.ba\nKurz i Steinmeier: Bez zapadnog Balkana Evropska unija bila bi nepotpuna\n26.8.2015. u 11:35\nSebastian Kurz i Frank-Walter Steinmeier (Foto: EPA)\nAustrijski savezni ministar za Evropu, integraciju i vanjske poslove Sebastian Kurz i njemački savezni ministar vanjskih poslova Frank-Walter Steinmeier sročili su zajednički tekst povodom Bečkog samita koji se, u okviru Berlinskog procesa, održava danas i sutra u Beču.\n"Dvadeset godina poslije ratova na prostoru zapadnog Balkana, ta regija je mirna i sve zemlje Regije teže da postanu članice Evropske unije. Značajan progres koje je postignut svakako ne bi trebalo shvatiti kao nešto razumljivo samo po sebi. Stabilnost regije još je uvijek na nesigurnim temeljima, i u velikoj mjeri zavisi od podrške Evropske unije. Perspektiva članstva u Evropskoj uniji do sada je bila najvažniji pojedinačni poticaj za provođenje teških ali neophodnih reformi i za održive napore u pravcu pomirenja u regiji. Naše opredjeljenje da zapadnom Balkanu dajemo evropsku perspektivu ostaje ključ za obezbjeđenje trajne stabilnosti u regiji i za kompletiranje transformacije političkih sistema, ekonomija i društava u regiji. Mirne, stabilne i demokratske zemlje zapadnog Balkana strateški su interes Evropske unije.\nBerlinski proces koji je 2014. godine inicirala Njemačka, a koji ove godine nastavlja Austrija, dodaje obnovljeni zamah i reafirmira naše opredjeljenje prema ovoj perspektivi.\nBečki samit 27. augusta drugi je u nizu od pet samita planiranih da se održe do 2018. godine. Kao i prvi Samit u Berlinu, i bečki samit će okupiti šefove vlada, ministre vanjskih poslova i ministre privrede svih zemalja zapadnog Balkana, kao i relevantne nositelje interesa Evropske unije i međunarodnih institucija. Njegov cilj je trojak: kao prvo, istaći bitan progres koji je ostvaren u regiji; kao drugo, ponovno potvrditi i osnažiti evropsku perspektivu svih zemalja regije; i kao treće, ubrzati reforme, povećati ekonomske prilike i ohrabriti saradnju u regiji.\nProšle godine u Berlinu složili smo se o tome da se fokusiramo na konkretne projekte, jednostavno jer narod zapadnog Balkana očekuje opipljivu korist od puta prema Evropskoj uniji, u područjima kao što su: povezanost, zapošljavanje, obrazovanje, ljudska prava, vladavina zakona i demokratija.\nRegionalni lideri su se složili oko temeljne regionalne transportne mreže i pripadajućih koridora kao kičme ekonomskog razvoja. Evropska komisija je spremna da ovom nastojanju do 2020. godine posveti milijardu eura. Ovo će pomoći zemljama zapadnog Balkana da se bolje povežu, kako međusobno tako i sa Evropskom unijom. Mi, dakle, želimo da pomognemo u kreiranju novih ekonomskih perspektiva za mlade ljude u zapadnom Balkanu. I Austrija i Njemačka mogu ponuditi djelotvornu ekspertizu u ovom području, naprimjer kroz svoj sistem dualnog stručno usmjerenog obrazovanja. Inicijativa o regionalnoj razmjeni mladih, bazirana na veoma uspješnom francusko-njemačkom i poljsko-njemačkom modelu, bit će prezentirana na Samitu. To bi trebalo da doprinese uklanjanju još postojećih zidova u umovima mladih ljudi i da unaprijedi pomirenje.\nVibrirajuće civilno društvo i slobodni mediji suštinski su stubovi svake moderne i uspješne demokracije. Naš Forum civilnog društva istaknut će njihovu dodatnu vrijednost kao foruma za debatu i miran sporazum o socijalnim pitanjima, kao i njihovu vitalnu ulogu pozivanja vlada na odgovornost.\nBez sumnje, mnogo toga ostaje da se uradi, kao što pokazuju žalosni incidenti u Srebrenici ove godine, te nedavni migracijski izazovi koji su se pojavili. Ipak, postoji mnoštvo impresivnih uspješnih priča. Evropska unija je dovela Srbiju i Kosovo za pregovarački sto. Oni su postigli impresivan progres na putu opsežne normalizacije svojih odnosa. Kako još ima puno pitanja kojima se treba pozabaviti, mi ohrabrujemo rukovodstvo Srbije i Kosova da ustraju u svojoj posvećenosti. Posljednja dobra usluga komesara Hahna u Skopju dovela je do dogovora između glavnih političkih stranaka. Mi sada apeliramo na strane da popločaju put za slobodne i fer izbore sljedećeg aprila, brzim i cjelovitim provođenjem nužnih unutarnjih reformi, kreirajući time više jednakih prilika za sve političke natjecatelje. U Bosni i Hercegovini, obnovljeni je pristup Evropske unije doprinio fokusiranju pažnje na socijalno-ekonomske reforme, od kojih će koristi imati svi ljudi u zemlji. Ovi primjeri pokazuju da angažman Evropske unije ima pozitivan učinak u prevladavanju najtežih situacija.\nKonferencija će, također, naročitu pažnju posvetiti činjenici, da je zapadni Balkan postao primarna ruta kretanja rastućeg broja izbjeglica koje traže zaštitu u Evropi. Nedavni događaji u makedonskom pograničnom gradu Đevđelija potvrda su ovoga. Ovi razvoji kreiraju značajne izazove u pogledu upravljanja granicom i sistemom azila u nekim zemljama zapadnog Balkana, kao i u državama članicama Evropske unije. Zemlje zapadnog Balkana će morati preuzeti svoju odgovornost u sučeljavanju sa ovim izazovima. Ali one nisu same: mi ćemo u Beču raspravljati o tome kako Evropska unija, kao i pojedinačne države članice Evropske unije mogu da podrže zemlje zapadnog Balkana u njihovim naporima da poboljšaju upravljanje granicom i sisteme azila.\nMi ćemo 27. augusta ponoviti našu čvrstu privrženost evropskoj perspektivi za sve zemlje zapadnog Balkana i obavezati se na našu kontinuiranu podršku ovoj regiji. Vrata Evropske unije moraju ostati otvorena za regiju zapadnog Balkana, kako bi se zajamčilo da Evropska unija ostaje najuspješniji mirovni projekt u svijetu. Bez zapadnog Balkana, Evropska unije je jasno nepotpuna.\nMi smo svjesni da će Bečki samit i nastavljeni Berlinski proces doprinijeti osnovnom cilju zemalja zapadnog Balkana, a to je članstvo u Evropskoj uniji. Austrija i Njemačka će, svim srcem, nastaviti da podržavaju sve napore u tom pogledu".\nEvropska unija Sebastian Kurz Frank-Walter Steinmeier


Погледај ко је реаговао на ово (1917566) - Ugledni psihijatar nakon decenija rada u mentalnoj bolnici: Demoni postoje, evo koga napadaju, zašto i kako da prepoznate napad! - Медицина - Живе Речи Утехе\nUgledni psihijatar nakon decenija rada u mentalnoj bolnici: Demoni postoje, evo koga napadaju, zašto i kako da prepoznate napad!\nKako nastaju grešne pomisli\nEvo kako najbolje odgovoriti na negativne komentare\nUvrede i toksične reči najčešće izazivaju negativne emocije. Govorimo konkretno o izjavama sa ciljem uvrede, kada kritika nije usmerena na delo, već na samu osobu. Često nismo spremni da se suo;imo sa takvom situacijom i odbranimo se od negativne energije, ali postoji jedan psihološki trik koji vam može pomoći.\nPsiholozi ističu da je prvo i najvažnije da razumete koja se namera krije iza takvih reči. U suočavanju sa osudama, uvredama i negativnim kritikama, neophodno je razvijati emocionalnu inteligenciju. Ovo će omogućiti da pravilno procenite situaciju i pravilno reagujete na nju, ne dovodeći u pitanje njihovo lično psihološko stanje.


Ko će prenositi sednice Skupštine grada? - KRUG\nPrema Poslovniku o radu Skupštine grada Kraljeva direktni televizijski prenosi sednica su – obavezni\nPredsednik Skupštine grada Nenad Marković raspisao je javni poziv za prikupljanje ponuda za direktne televizijske i internet prenose zasedanja gradskog parlamenta tokom 2022. godine. Za ovu uslugu planirano je 700.000 dinara, koliko i prošle godine, što znači da se očekuje da će i ove godine biti održano osam sednica.\nKriterijum za izbor najpovoljnije ponude je najniža ponuđena cena. Poslednje dve godine prenose je obavljala TV Melos. Zanimljivo je da je Javni poziv objavljen između dva praznika i da je rok svega osam dana, što znači da ističe 5. maja, prvog radnog dana posle praznika. Međutim, verujemo da su zainteresovane televizije spremno dočekale ovaj konkurs, jer se obnavlja svake godine, a ove čak dva meseca kasnije nego prošle.\nTelevizije koje se prijave na konkurs moraju da ispune brojne tehničke uslove. Uslovi su isti kao i prošle godine i već smo ranije komentarisali da je previše pažnje poklonjeno vizuelnim detaljima, a zapravo se u praksi mnogo češće događalo da bude problema sa tonom, ili sa opremom za prenos signala, pa nije bilo ni slike ni tona.\nKada postoji ozbiljniji tehnički kvar pa prenos nije moguć, Poslovnik o radu Skupštine predviđa sledeće:\n„U slučaju tehničkih smetnji u direktnom televizijskom prenosu, predsednik Skupštine će odrediti prekid koji ne može biti duži od 120 minuta za celu sednicu Skupštine.\nUkoliko tehničke smetnje u navedenom roku ne budu otklonjene, sednica Skupštine će se nastaviti, a pružalac usluge… dužan je da u roku i terminu utvrđenom ugovorom emituje snimak sednice Skupštine“..\nTelevizijske prenose sedniza kraljevačkog parlamenta počela je Televizija Kraljevo još sredinom 90-ih, a onda su oni ubrzo postali obavezni, kao jedan od mehanizama kojima se obezbeđuje javnost u radu.\n*foto: Kraljevo – sa osnivačke sednice aktuelnog saziva gradske skupštine\nTags: internet prenos skupštine, ko će prenositi sednice u Kraljevu, Kraljevo, portal Krug, Skupština grada Kraljeva, televizijski prenos, TV prenos skupštine\nIstraživanje o učešću žena u radu mesnih zajednica


Za olakšice u kreditiranju poljoprivrednika 90 miliona dolara - AgroFin\nNaslovna VESTI Za olakšice u kreditiranju poljoprivrednika 90 miliona dolara\nProgram je već aktivan u dve banke a u trećoj će biti od januara\nZahvaljujući garancijama Ministarstva poljoprivrede i USAID-a od 2,5 miliona dolara, tri banke – Adiko, Inteza i Prokredit, raspolagaće sa 90 miliona za kreditne garancije, a čiji je cilj podrška razvoju poslovanja i pokretanju novih investicija u sektor poljoprivrede, s fokusom na primarnu poljoprivrednu proizvodnju i preradu hrane, rekao je Nedimović, koji je ocenio da kamata odavno više nije problem za podizanje kredita, već da je to nedostatak garancija.\nPoljoprivredni proizvođači često zbog nedostatka sredstava propuštaju priliku da se šire i jačaju i tako postanu motor ekonomskog razvoja, nedostaju im garancije i zato će od sada zahvaljući olakšicama moći da obezbede samo 40 odsto garancija (kolaterala), dok će ostalih 60 odsto garancija na kredit biti plasirano kroz projekat koji realizuju te tri banke, objašnjeno je na skupu.\nProjekat podrazumeva i tehničku pomoć onima kojima je finansiranje potrebno za razvoj, nabavku inovativne tehnologije i opreme, start apove, proizvodnju u ruralnim sredinama, žensko poljoprivredno preduzetništvo, čime će se, između ostalog, povećavati i ekonomski rast zemlje.\nNedimović je naveo da je tih 90 miliona, namenjenih podeli rizika, znatna cifra, jer se za taj novac može kupiti i 5.000 traktora ili obnoviti više fabrika poput “Budimke”, a za šta je, kako je dodao, potrebno pet miliona evra.\nPredstavnici banaka navode da će od sada moći lakše da kreditiraju nabavku nove, neispitane opreme, da budu fleksibilniji u određivanju perioda otplate, jer će tih 90 miliona biti garancija za kreditiranje poljoprivrednika.\nPredstavnik Prokredit Banke Ivan Smiljković rekao je da ta banka podržava razvoj poljoprivrede skoro dve decenije i da je u tu svrhu izdvojeno više od jedne milijarde. Prema njegovim rečima, novi projekat će obezbediti finansijsku pomoć za nove i moderne poljoprivredne proizvode.\nPredstavnik Inteze Darko Popović naveo je da 38 odsto poljoprivrednika koristi kredite, i to uglavnom za finansiranje tekuće proizvodnje. Dodao je da je 20 odsto njih spremno da se obrati bankama za pomoć. Inteza, kako je dodao, radi sa 40.000 gazdinstava i planira da u razvoj poljoprivrede uloži oko 30 miliona dolara.\nDirektorka Uprave za agrarna plaćanja Ministarstva poljoprivrede Biljana Petrović ocenila je da ipak većini poljoprivrednika nisu dostupna sredstva i dodala da je upravo to razlog za pokretanje projekta kojim se portfolio banaka uvećao za 90 miliona.\nGarancijski fond je, kako je podsetio, ugašen jer je sve kako se smatralo bilo ispolitizovano kada se određivalo koji će projekat proći, a što će sada banke raditi.\nDodao je da te tri banke uljučene u projekat nisu bilo koje tri banke već one koje su ispunile sve uslove.\n“To nije bio pozivni turnir, kao mi zovemo Đokovića, Nadala … već onoga ko ima krila – on igra”, rekao je ministar.\nOn je najavio da će Srbija dobiti, ako sve bude po planu, nezavisno strukovno telo koje će na bazi biznisa određivati kako država može da pokrije kolaterale.\nNa skupu je rečeno da javnog poziva neće biti jer svako ko ima dobar projekat može da se javi. Program je već aktivan u dve banke a u trećoj će biti od januara.\nPrethodni tekstOd 3. januara podnošenje zahteva za subvencionisanu nabavku traktora\nSledeći tekstCene na berzama u periodu od 9. do 13. decembra 2019. godine


Specijalizovano veće Ustavnog suda u Prištini odbacilo je amandmane koje je predložio bivši kosovski predsednik Hašim Tači, koji se nalazi u pritvoru u Hagu pod optužbom za ratne zločine, uz obrazloženje da se mandat Specijalizovanih veća i Specijalizovanog tužilaštva nastavlja do obaveštenja Saveta Evropske unije o njegovom završetku.\nVeće Ustavnog suda donelo je tu odluku po zahtevu za ocenu ustavnosti predloga amandmana na član 162 kosovskog Ustava, u vezi sa Specijalizovanim većima i Specijalizovanim tužilaštvom, navodi se u saopštenju, prenosi Kosovo onlajn.\nKako se navodi, veće Ustavnog suda je konstatovalo da predloženi ustavni amandmani umanjuju prava i slobode zajemčene poglavljem II Ustava.\nDodaje se da je ustavne amandmane predložio 24. avgusta ove godine tadašnji kosovski predsednik, a predsednik kosovske skupštine ih je potom uputio veću Ustavnog suda radi prethodne ocene.\nU saopštenju se navodi da je Veće Ustavnog suda ocenilo predložene ustavne amandmane uz uvažavanje specifičnog konteksta i karakteristika Specijalizovanih veća i Specijalizovanog tužilaštva, a potvrdilo je i da ono ima isključivu nadležnost za davanje takve ocene.\nVeće Ustavnog suda je takođe ponovilo da se "prema članu 162(13) i (14) Ustava mandat Specijalizovanih veća i Specijalizovanog tužilaštva nastavlja do obaveštenja Saveta Evropske unije o njegovom završetku, navodi se u saopštenju.\nU Tačijevom predlogu za izmenu Ustava stoji da se član u kojem se navodi petogodišnji mandat, zameni time da će mandat Specijalizovanih veća i tužilaštva trajati "do obaveštenja o završetku mandata, koje će biti objavljeno od strane Saveta Evropske unije, u konsultaciji sa Vladom Republike Kosova".\nspecijalni sud u prištini\nNastavljeno suđenje za ubistvo Olivera Ivanovića: Odbrana zahtevala snimke bezbednosnih kamera\nBrnabić s roditeljima nestale dece: Usaglašena tri amandmana\nTAČI PRED SUDOM Evo kada će bivši vođa OVK izjasniti o optužbama za SVIREPE ZLOČINE\nOzloglašeni i nasilni neonacista, osnivač zloglasnog ekstremnog desničarskog pokreta “Rise Above Movement” (RAM), Robert Rundo, i dalje vršlja po Srbiji! I ne samo to, izgleda da se odomaćio, pa postoji osnovana sumnja da je od crtanja profašističkih grafita po Beogradu i privrednika početnika, napredovao do važne karike koja finansira i organizuje neonacističke organizacije u Srbiji. Čak se dovodi i vezu sa nedavnim gašenjem Večne vatre na Groblju oslobodilaca Beograda i skrnavljenjem Grobnice narodnih heroja na Kalemegdanu.\nTri su mogućnosti za dogovor između Beograda i Prištine: prva je upotreba “podsticaja” za Srbiju - podrška donatora i ubrzano članstvo u EU za pristanak na priznanje, druga da se Srbija odobrovolji formiranjem novih autonomnih okruga za kosovske Srbe, ali i za srpske Albance, a treća vraćanje pristupu razmeni teritorija koji je bio srž nacrta sporazuma za 2018. godinu.\nGradonačelnik Banjaluke Draško Stanivuković dolazi danas u prvu zvaničnu posetu Srbiji, i biće gost gradonačelnika Beograda Zorana Radojičića, saznaje Blic.\n"Vraćeno jedinstvo EU-SAD oko Balkana" Lajčak o dijalogu Beograda i Prištine\nIzaslanik Evropske unije (EU) Miroslav Lajčak izjavio je danas da je dijalog Beograda i Prištine zastao zbog izbora na tzv. Kosovu, ali je istakao da je EU zadovoljna što je vraćeno ključno važno jedinstvo sa SAD u politici prema Zapadnom Balkanu.\nBrnabić razgovarala sa izraelskim ministrom Ohanom\nPremijerka Srbije Ana Brnabić razgovarala je danas sa Amirom Ohanom, ministrom javne bezbednosti Vlade Izraela i odala počast žrtvama Holokausta na Međunarodni dan sećanja, rečeno je Tanjugu u kabinetu predsednice vlade.\nBRUTALNI NEONACISTA IZ NJUJORKA UTOČIŠTE NAŠAO U SRBIJI U SAD mu se sudi zbog jezivih napada, a on sada svoje nasilne ideje ŠIRI U BEOGRADU i to nije sve\n"Znači, ovde smo u Beogradu, znate, čistimo komšiluk", kaže tridesetogodišnji Robert Rundo, Njujorčanin koji, sudeći po objavama na društvenim mrežama i Jutjubu, poslednjih meseci boravi u srpskoj prestonici. Iako bi neko pomislio da se ovaj Amerikanac bavi ulepšavanjem nekog gradskog kvarta, istina je drugačija - Rundo "čisti" gradove od onih koji, po njegovim kriterijumima, nisu pripadnici nekakve "superrase". I sada živi u Srbiji.\nIMA 30 GODINA I BIOGRAFIJU PUNU BRUTALNOG NASILJA Ko je neonacista iz Amerike koji sada pokušava da NAPRAVI BAZU U SRBIJI\nNeonacista i osnivač zloglasnog ekstremnog desničarskog pokreta “Rise Above Movement” (RAM), Robert Rundo, koji od marta pokušava da se skrasi u Beogradu, ni po koju cenu nije neko kome bi Srbija trebalo široke ruke da poželi dobrodošlicu. Za nepunih trideset godina, uspeo je da svoju biografiju napuni nasiljem, brutalnim napadima, a trenutno u Americi pokušavaju da ga privedu pravdi zbog surovih napada na neistomišljenike koji se protive fašizmu.\nŠTA ČEKA SRBIJU U 2021? Četiri eksperta iz Evrope i SAD za "Blic" o turbulencijama koje nam slede: Šta će biti sa Kosovom, koliko smo daleko od EU i da li je vreme za zaokret od Rusa i Kineza\nČinilo se da bi 2020. mogla da bude godina u kojoj će se Srbija malo bliže približiti Evropskoj uniji (EU), da bi rešenje kosovskog čvora moglo da dobije i neke konkretnije obrise, ako ne i konačan sporazum, da će se uznapredovali odnosi sa SAD razvijati još intenzivnije i, sve u svemu, da bi moglo da bude reči o značajnim koracima i pomacima.\nVulin: Da bi BIH bila stabilna, svi moraju da budu jednako tretirani\nMinistar za rad Aleksandar Vulin izjavio je danas da politika pritisaka i politika u kojoj je Republika Srpska stalno za nešto kriva nije dobra politika i da bi BiH bila stabilna, svi koji su unutar nje i koji učestvuju u njenom političkom životu moraju da budu na isti način i tretirani i postovani.\nOpoziciju u dijalogu sa vlašću o izbornim uslovima, i uz posredovanje EU, trebalo bi da predstavljaju dva "kredibilna pregovarača", kaže predsednik Narodne stranke Vuk Jeremić, uz očekivanja da će se opozicija o zahtevima i nastupu u tom procesu dogovoriti u narednih nekoliko dana.\nOd Đinđića, do Vučića: 11 godina gutanja žaba\nDeset godina nakon ubistva premijera Zorana Điniđića, dvojica vodećih političara u Srbiji Ivica Dačić i Aleksandar Vučić u roku od desetak dana citirali su njegovu metaforu o “žabama koje Srbija mora da proguta”. Oni su na taj način upozoravali javnost na teške odluke koje ih čekaju i nakon potpisivanja briselskog sporazuma.\nOvako je izgledala KORONA GODINA U SRBIJI: Od "najsmešnijeg virusa" do potpunog zaključavanja\nSrbija je 2020. godinu dočekala sa brojnim, ali uobičajenim vestima, među kojima se jedna o "nekom tamo virusu iz Kine" nije preterano izdvajala od drugih. Niko nije ni slutio da će upravo borba protiv virusa kovid-19 postati centralni deo naših života u 2020. godini, težoj i komplikovanijoj od mnogih pre nje. Evo kako je to izgledalo:\nAmerički ambasador u Bosni i Hercegovini Erik Nelson kaže da je članu Predsedništva Bosne i Hercegovine iz reda srpskog naroda Miloradu Dodiku ukazao na potencijalne posledice nepoštovanja Dejtonskog sporazuma, kao i da ih vidi u ekonomskoj oblasti, odlasku mladih i "kroz nove sankcije".


SKANDALOZAN ISTUP SDP-ovog KANDIDATA DAMIRA NIKŠIĆA: "Samo da uđe u Predsjedništvo, Dodik će biti najveći bh. patriota"\n“Slobodni umjetnik” Damir Nikšić, kako samog sebe voli titulirati, u maju ove godine pristupio je SDP-u te je u oktobru je kandidat za Skupštinu Kantona u Sarajevu.\nU intervju koji je dao za sarajevski portal Source.ba, Damir Nikšić pokazuje da ima veoma čudne političke uzore.\nPronašao neočekivanog saveznika u Miloradu Dodiku\nNaime, iako Milorad Dodik već godinama najavljuje otcjepljenje RS-a, huška, prijeti, psuje, diže nacionalne tenzije u BiH te čini sve kako bi destabilizirao i oslabio ovu državu, SDP-ov kandidat za njega ima samo riječi hvale.\nTako Nikšić ističe da priželjkuje da Dodika vidi u Predsjedništvu BiH za kojeg tvrdi da će biti “najveći bh. patriota” ako uđe u ovu najvišu državnu instituciju, iako predsjednik RS-a najavljuje upravo suprotno. Pored toga, Nikšić pokazuje divljenje i prema Dodikovoj ekonomskoj politici, te tvrdi:\n“Ono što je Dodik predlagao prije deset godina, to ja sada predlažem, a to je da zatvorimo granice, razvijemo svoju proizvodnju i kažemo Evropi ‘izvinite’”.\nDakle, Nikšić smatra da ključ za ekonomski razvoj i napredak bh. društva leži u izolacionizmu od Evrope i praksama Sjeverne Koreja. Koliko je upravo takva politika koju je propagirao Dodik nanijela štete manjem entiteta pokazuje i činjenica da se radi o entitetu čiji je BDP na nivou Kantona Sarajevo, s najvećim stepenom samoubistava u regiji i s sa stranim investicijama koji čine tek nekih petnaestak posto u odnosu na one u Federaciji BiH.\n“Slobodni umjetnik” Damir Nikšić, kako samog sebe voli titulirati, u maju ove godine pristupio je SDP-u i u oktobru je kandidat za Skupštinu Kantona u Sarajevu. Pažnju javnosti stekao je kreveljenjem na YouTubeu, a prije SDP-a svoju kandidaturu na izborima ponudio je Našoj stranci, no oni su ga bez razmišljanja odbili.\nOznačeno Damir NikšićIzbori 2018.Milorad DodikSDPSNSD\nZbog ovih riječi Davora Dragičevića mnogi su zaplakali: Obične ste ništarije, niste ljudskoga roda. Vi ste sotone!


Etno Apartmani Vrdnik – Etno Apartmani Vrdnik\nEtno apartmani su građeni u stilu dinarske brvnare 18-19 veka i svaka se\nsastoji od dnevne sobe sa kuhinjom,kupatila,spavaće sobe i terase sve ukupno cca 40 m2.\nObjekti su rangirani sa 4* i kompletno opremljeni za boravak i odmor\nKafa i doručak na terasi apartmana nadoknađuje više meseci gradskog života,okrepljuje dušu i telo i priprema Vas za nova iskušenja svakodnevnog života.\nPogledajte nase etno apartmane Radost, Zora i Stela, kliknite na slike:\nKako doci do apartmana?\nDo apartmana Vas vodi zaseban put koji se završava na imanju gde su\nbrvnare locirane, što gostima pruža mir i tišinu bez vreve i saobraćaja, impresivan pogled na manastir Ravanicu, Vrdničku kulu i predivne listopadno-četinarske šume…\nBanja, Leciliste, Bazeni i Hoteli\nSvi uslovi za odmor i opuštanje u pravom smislu te reči su Vam na dohvat ruke. Ukoliko ste u mogućnosti isključite mobilni telefon i prepustite se čarima panonske lepotice-SVETE GORE PANONSKE, gde će te napuniti baterije i okrepiti duh i telo pred povratak svakodnevnim obavezama.\nOvde možete lagano da se odmorite kroz šetnje prirodom, posetite jedinstvene Fruškogorske manastire (Ravanica, Hopovo, Remeta,Beočin, Jazak, Krušedol…), uživate u nekim od specijaliteta vojvođanske kuhinje, probate izuzetno domaće vino i rakiju, domaći kolači, sok od zove i višnje, džemove …\nNa Fruškoj gori se nalazi najveća koncentracija lipove šume u Evropi,kao i više od 700 vrsta lekovitog bilja koja sve više nalaze svoju primenu u farmaciji.\nKlima je umereno-kontinentalna, a samo područje Vrdnika je proglašeno vazdušnom banjom zbog izuzetne koncentracije ozona na ovom području.\nZa sva dodatna pitanja i rezervacije pozovite na 066/465-450.


Dogovorićemo se sa Partizanom – Nadlanu.com\nVRŠAC, 12. maja 2010. (Beta) - Srpski ministar odbrane Dragan Šutanovac izjavio je da je ubeđen da će se Ministarstvo odbrane dogovoriti sa Partizanom o stadionu tog fudbalskog kluba i da problem o njegovom vlasniku postoji više u javnosti nego u realnosti.\n"Ubeđen sam da ćemo se dogovoriti sa Partizanom. Ministarstvo odbrane sarađuje sa svim sportkim klubovima i društvima", rekao je Šutanovac novinarima u Vršcu.\nJavnost je za spor oko stadiona Partizana saznala juče, pošto su mediji objavili da je Ministarstvo odbrane pokrenulo sudski postupak kojim je navodno želelo da ospori odluku državnih organa iz 1990. godine kada su crno-beli preuzeli vlasništvo nad pomenutim objektom.\nŠutanovac je pojasnio da spor traje još od 1997. godine kada je Ministarstvo odbrane osporilo ugovor o poklanjanju stadiona, jer su po tadašnjem zakonodavstvu morali da postoje posebni razlozi da se to učini sa vojnom imovinom.\nOn je, takođe, istakao važnost saradnje Ministarstva odbrane sa sportskim društvima i klubovima. Naveo je da u nekim veoma razvijenim zemljama, poput Austrije i Švajcarske, Ministarstvo odbrane i nosi naziv Ministarstvo odbrane i sporta.


Pravilo 5 sekundi – Mel Robins – Astro Aquarius\nPravilo 5 sekundi – Mel Robins\nAstro Aquarius / 10. februara 2017. / 2 Komentara\nDanas odvojite sat vremena života za ovaj neverovatan motivacijski video, koji zapravo govori o tome da je motivacija bezveze 🙂\nO čemu se zapravo radi? Mel Robins, žena koja je bila anksiozna, alkoholičar i gotovo pred razvodom zbog posla koji je propao, odlučila je jednog dana da URADI nešto po tom pitanju, radeći one male svakodnevne stvari, koje inače odugovlačimo tokom celog života, počev od javljanja roditeljima, spremanja kuće, odlaska u teretanu, kvalitetnije ishrane i slično i to tako što je primenila PRAVILO 5 SEKUNDI (brojite unazad 5 4 3 2 1). Naravno ovaj obrazac je primenila i na druge navike, ali ne samo na NAVIKE, VEĆ I NA MISLI.\nKako Mel Robins objašnjava navika predstavlja usvojen obrazac ponašanja koji ponavljamo NESVESNO. Brojanjem unazad, mi informaciju mesto da skladištimo u delu mozga zaduženom za automatizovane radnje, prebacujemo je u prefrontalni korteks, gde je postajemo svesni i samim tim i spremniji da uradimo nešto po tom pitanju.\nLjudski mozak nije navikao na stres, voli da živi u komforu, a sve nove stvari koje mogu da nam donesu nešto što nemamo ili što bismo hteli zavisi upravo od toga koliko smo spremni da rizikujemo. S tim u vezi, motivacija kao čekanje pravog trenutka da se nešto desi je besmislena, pošto ćemo uvek biti uplašeni od toga šta nas čeka, te ćemo tako odugovlačiti stvari. Sve što treba da uradimo je da zapravo nešto uradimo po pitanju stvari koje želimo. Razlika između samopouzdanih i nesamopouzdanih ljudi je u tome što samopouzdani ljudi brže preduzimaju akcije bez obzira na strah koji mogu imati u vezi sa nečim.\nPRAVILO 5 sekundi jeste i fiziološko pravilo u okviru koga Vaš mozak odlučuje da se vrati na poznat obrazac ponašanja, brojanjem unazad, Vi preuzimate kontrolu nad mozgom i u onom trenutku kada odbrojite 1, spremni ste da primite NOVU INFORMACIJU, PREDUZMETE AKCIJU ILI USVOJITE AFIRMACIJU.\nTakođe Mel Robins govori o jednostavnim tehnikama koje je primenjivala kada je imala tremu, napade panike i strah od letenja.\nSvaki put kada oseti nemir, odbroji 5 4 3 2 1 i u poslednjem trenutku zamisli scenu u kojoj je stvar već završena ili vidi sebe kako nakon te situacije ide kući ili obavlja dnevne rutinske poslove. Neuronaučnici kažu da nakon odbrojavanja možete postaviti pitanje umesto ŠTA NE VALJA, poput ZAŠTO SAM JA U OVOME DOBAR ILI ZAŠTO VOLIM OVO, čime primoravate mozak da traži drugačije odgovore i rešenja, a samim tim i smanji nivo stresa. U napadima panike nakon odbrojavanja 5 4 3 2 1, kažite umesto JA SAM UPLAŠEN, JA SAM UZBUĐEN. Fiziološki ovo su dve iste reakcije, ali je potrebno da mozgu pružite DRUGAČIJI KONTEKST\nZašto? Jer mozak ako vidi da paničite u bioskopu gde na neki način nema realnih uzroka, da bi Vas zaštitio IZMIŠLJA priču kako bi shvatio i adekvatnim kontekstom podupreo reakciju. Ovaj odgovor mozga na neobjašnjivu situaciju se zove BRIGA. Funkcija brige je da produbi strah i potvrdi odlaganje odluke.\nOdugovlačenje propraćeno strahom i katastrofiziranjem situacije je najveći uzrok svih izazova. Stiče se utisak da sa 21. vekom, internetom i googlom na androidima i dalje tražimo razloge zašto nešto ne bismo mogli da uradimo.\nIzgleda da ona AKO ŽELIŠ DA BUDEŠ SREĆAN, BUDI, je ništa drugo do preduzimanje odgovornosti za svoj život, jer niko drugi to neće uraditi umesto Vas.\nNIKOG NEĆE BITI BRIGA AKO NISI\nakcija, anksioznost, depresija, fiziologija, izazov, motivacija, mozak, napadi panike, nova svest, praktikum, pravilo, pravilo pet sekundi, prefrontalni korteks, problem, strah od letenja, suocavanje, zen, zen praktikum\n1. avgusta 2017. u 1:38 am\nSjajno. Da li postoji negde ova knjiga na srpskom jeziku? Hvala ☺\n6. avgusta 2017. u 8:17 pm\nPozdrav draga Violeta, izvinjavam se na kasnom odgovoru. Koliko vidim, na internetu ne postoji njena knjiga, a da je na srpskom jeziku. Nisam uspela da nađem ni njenu originalnu verziju u celini…Možete pitati neke naše izdavačke kuće da li su radili prevod knjige ili ga imaju u planu…


SAMO EVROPSKA UNIJA MOŽE NA ZAPADNI BALKAN DOVESTI RUSIJU I TURSKU – AKO BUDE ODLAGALA VLASTITO PROŠIRENJE NA TO PODRUČJE | Politička misao\nSAMO EVROPSKA UNIJA MOŽE NA ZAPADNI BALKAN DOVESTI RUSIJU I TURSKU – AKO BUDE ODLAGALA VLASTITO PROŠIRENJE NA TO PODRUČJE\n29.11.2014. ADMIN JAŠARAGIĆ\nIsključivo same sebe treba da se plaši Evropska unija (EU) umesto da olako prihvata fantazije o tome kako Rusija na prostoru bivše Jugoslavije uspostavlja sve jači uticaj. Jer samo kopnjenje političke verodostojnosti i ekonomskog značaja EU otvara put spoljnim silama na takozvanom Zapadnom Balkanu. Stvarnu sposobnost da i taj deo jugoistočne Evrope pretvori u svoj politički, vojnopolitički, pravni i ekonomski sastavni deo – da ga integriše – poseduje samo Evropska unija. Njene članice, međutim, mogu i da prepuste jugoistočnu Evropu trvenju onih koji bi na tom prostoru nesumnjivo hteli da imaju više uticaja: Rusiji, Turskoj, Kini kao i pojedinim islamskim državama. Vodeće zemlje EU treba da odluče šta im je po volji.\nU Briselu je početkom veka, posle okončanja ratova za nasleđe jugoslovenske federacije, utvrđen, uz blagoslov SAD, plan (pod imenom Evropska strategija sigurnosti, 2003) s ciljem da se ostvari trajna stabilnost na kontinentu. Osnovno sredstvo za ostvarenje tog plana u jugoistočnom delu kontinenta treba da bude privođenje svih zemalja naslednica jugoslovenske federacije i Albanije do članstva u EU. Ostvarenje integracije Zapadnog Balkana u EU ne može, ni teoretski, da bude ometeno ruskim ili turskim ili bilo kojim nastojanjima „trećih“ činilaca. Ugroženo je, jedino, stalnim odlaganjem ulaska preostalih zemalja Zapadnog Balkana u EU i njihovim guranjem u sve neizvesniju budućnost. Uzrok tome su, pre svega, sve teže ekonomske protivrečnosti u procesu evropske integracije i, posebno, neuspeh ekonomske tranzicije bivših socijalističkih država. Na taj suštinski problem nadograđuju se nedosledna politika proširenja EU, posebni politički prioriteti nekih od moćnijih članica EU kao i oportunizam članica EU u jugoistočnoj Evropi koje proces proširenja koristi za svoje nacionalne ciljeve.\nCilj evropske integracije je konvergencija unutar EU – znači približno izjednačavanje pravnih, ekonomskih i socijalnih prilika. Umesto toga, finansijska i privredna kriza koja je započela 2009.godine podstakla je divergenciju između država-članica. Grubo rečeno: sever kontinenta (Nemačka, Holandija, nordijske države) podneo je krizu lakše i ekonomski ponovo napreduje, dok jug Evrope (Grčka, Italija, Španija, Portugalija) ne hvata ponovo korak. Tranzicija bivših socijalističkih država istočne Evrope trebala je da dovede do konvergencije sa starim članicama Unije. Umesto toga, čak i istočna Nemačka, u koju se prelilo dve hiljade milijardi zapadnonemačkih evra, nije uspela da se izjednači sa ostatkom države. Istok Evrope izgleda da je osuđen da ekonomski i socijalno trajno zaostaje za severozapadom kontinenta. Na području bivše Jugoslavije, tranzicija, uprkos tome što su Slovenija i Hrvatska ušle u EU, nije dovela do obećanih rezultata: o tome svuda svedoče niski životni standardi, gašenje „realne“ ekonomije (industrijske proizvodnje) i rasprostranjen osećaj beznađa kod mladih ljudi koji podstiče na iseljavanje prema severozapadu (slično kao kod vršnjaka na jugu Evrope).\nPolitika proširenja EU najvećim delom nije uvažila sve te očigledne protivrečnosti. Umesto toga, politički činovnici u Briselu nastojali su da ublaže neraspoloženje stanovništva EU (već nekoliko godina manje od 50 odsto žitelja EU podržava novo proširenje, a u Nemačkoj je taj udeo oko 20 odsto i među najnižim je od svih zemalja EU) time što su krenuli u postavljanje sve složenijih uslova za ulazak u EU. Kandidati treba da budu 110 odsto spremni, izjavio je svojevremeno bivši komesar za proširenje Štefan File. Očekivanje je bilo da će se „treniranjem strogoće“ prema mogućim novim članicama EU preduprediti ksenofobija u EU, što se, sudeći prema uspesima desničarskih populista na izborima u novije vreme, nije ispostavilo kao mudra taktika.\nPodvrgnuvši politiku prošenja prvenstveno kretanju raspoloženja „narodnih masa“ na zapadu kontinenta, EU je zapostavila činjenicu da je njena finansijska i ekonomska kriza tokom protekle pola decenije bitno ekonomski unazadila tzv. Zapadni Balkan i time smanjila sposobnost zemalja regiona da se ekonomski i u svakom drugom pogledu približe Uniji. U nastojanju da se još pre članstva što više povežu sa EU, zemlje regiona su usmerile dve trećine svoje spoljne trgovine prema EU: pre svega u robnu razmenu sa Nemačkom, Italijom i u mnogo manjoj meri i drugim članicama EU. Bankarski sistem regiona je oko 90 odsto u vlasništvu manjeg broja banaka iz EU (uglavnom iz Nemačke i Italije i u manjoj meri iz Francuske, Austrije i Grčke). Kriza EU je dovela do smanjenja trgovine, povlačenja kapitala zapadnih banaka i maltene potpunog zamiranja investicija iz EU u region. Doznake migranata su takođe opale.\nKako nema naznaka da će u dogledno vreme oživeti privreda EU i „povući“ za sobom i Zapadni Balkan, zemlje regiona tragaju za novim ekonomskim partnerima – u Kini, Rusiji, Turskoj, arapskim zemljama i svugde drugde gde ima privrednog rasta. Dugoročno, time nastaje osnova i za jači politički uticaj tih država, no već sami geografski činioci čine pomisao na članstvo, npr. Srbije, u Evroazijskoj uniji, pod pokroviteljstvom Moskve, smešnom. Kao što niko na prostoru bivše Jugoslavije, čak ni prvaci SDA u BiH niti Hašim Tači u Prištini, ne haje za pozive turskih vladalaca da valjda zajedno, s Turskom na čelu, koračaju u pravcu Evropske unije – u trenutku kada se sama Turska ubrzano udaljava u drugom pravcu.\nJedini bitan odraz ekonomskog sunovrata u regionu na strategiju Evropske komisije za proširenje EU bilo je ustanovljavanje novog težišta delovanja: pojačanog nadzora EU nad ekonomskom politikom zemalja-kandidata. Velika zaduženost i velike rupe u državnim budžetima u većem delu regiona očito su prizvale sablast „grčkog scenarija“ na Zapadnom Balkanu. Ukoliko bi još jedna grupa zemalja postala nesposobna da vraća svoje dugove, nastala bi opasnost da bi EU morala možda i za njih da preuzme jemstva ili čak stavi na raspolaganje nove kredite. Zato EK želi da pojačano nadzire ekonomske i fiskalne politike zemalja-kandidata i mogućih kandidata za članstvo.\nIpak, rat u Ukrajini probudio je pojedine donosioce odluka u Evropi i doveo do toga da je nemačka vlada sazvala konferenciju o unapređivanju ekonomske saradnje sa Zapadnim Balkanom prošlog avgusta u Berlinu. Zasad se, međutim, ne nazire da li bi ta akcija mogla da iznedri „Maršalov plan za Zapadni Balkan“ – a poduhvat tog značaja je neophodan kako bi se ponovo pokrenuli privredni rast i zapošljavanje i time zaustavilo srljanje regiona u grčke prilike.\nPrioritet za vodeće članice EU u politici proširenja tokom proteklih godina godine bilo je nastojanje da se rasplete kosovski čvor. Kako vlasti u Beogradu i Prištini svrstavaju ulazak u EU u vrh svojih ciljeva, diplomate u Berlinu, Londonu i drugde koriste proces pristupanja kao sredstvo da reše i „albansko pitanje“ u regionu. Ovogodišnji izbori u Srbiji i na Kosovu zaustavili su, međutim, taj proces i trenutno je neizvesno kada i kojom snagom će biti obnovljen. U tom sklopu Rusija zaista ima bitnu ulogu – dokle god postoji veto Moskve u Savetu bezbednosti UN na članstvo Kosova u svetskoj organizaciji, Kosovo neće biti zaista međunarodno-pravno priznata država. No, ni Srbija neće moći da uđe u EU dokle god se ne nagodi s njenim vodećim članicama oko odnosa sa Prištinom. Međutim, rat u Ukrajini bi mogao i tu da donese promene: vođe u Beogradu i Podgorici na razne načine pokušavaju da ubede svoje zapadne sagovornike da ublaže uslove za ulazak njihovih zemalja u Uniju. Takvim popuštanjem bi Srbija i Crna Gora izbegle „rusko nadiranje“ na Balkan koje, kako uveravaju svoje zapadne sagovornike, osećaju sve više. Bilo bi, izraženo sportskim rečnikom, spektakularno ako bi ta finta zaista upalila.\nSasvim uspešan se, međutim, dosad ispostavio “grčki zahvat” kao sastavni deo politike proširenja EU: Atina već godinama blokira svako dalje napredovanje Skoplja prema EU i NATO jer želi da nadvlada u sporu oko imena Bivše Jugoslovenske Republike Makedonije. Prilika za takve blokade data je samo dokle god je neka država kandidat za prijem u EU ili NATO. Zato je Slovenija ucenjivala Hrvatsku, zato se, ako nije samo predizborna dimna zavesa, Hrvatska sprema da ucenjuje Srbiju, zato Bugarska, Rumunija i Mađarska imaju „bilateralne“ zahteve u odnosu na manjinska pitanja spram svojih suseda koji još nisu u Uniji. Članice EU u jugoistočnoj Evropi bez zazora „nacionalizuju“ proces proširenja Unije.\nPrijem novih članica u EU nije tehnički proces („ko ispuni uslove, napreduje…“) kao što se često prikazuje. To je politički proces zasnovan na interesu članica EU da jačaju stabilnost i sigurnost na kontinentu. EU je osnovana da bi se obuzdala moć Nemačke, kasnije su primljene Grčka, Španija i Portugalija (da bi se onemogućio povratak fašistoidnih sistema u tim državama), a onda i većina nekadašnjih članica Varšavskog ugovora (da bi se sprečio povratak komunističke vladavine i ruske hegemonije). Državama bivše Jugoslavije ponuđeno je članstvo da bi se posle neuspeha zapadnoevropskih zemalja u upokojavanju Jugoslavije dokazalo – urbi et orbi – da EU ipak uspeva da uspostavi stabilnost „u svom dvorištu“. Da li će sada strah od umišljenog jačanja ruskog uticaja u jugoistočnoj Evropi privoleti zapadne sile da ozbiljnije porade na ostvarivanju dobrih namera i velikih obećanja u odnosu na preostale kandidate za prijem u članstvo Evropske unije? To bi možda bila jedina korist od tolikog zla kojeg je proizveo rat u Ukrajini.\nAutor je šef predstavništva njemačkog Instituta za međunarodnu politiku i sigurnost (SWP) u Briselu. Stavovi u ovom prilogu izražavaju isključivo njegovo lično mišljenje.\nPrethodna objavaSmiljana Leinert Novosel: Komunikacijski kompasSljedeća objava1989: godina koja nam se nije dogodila


Financial Times: EU treba da se proširi na zapadni Balkan do kraja decenije!? - Kako Narod Kaže\nautor KnK 03.10.2021, 07:01 2k Pregleda\nIdeju o ubrzanju priključenja zemalja zapadnog Balkana, uključujući Srbiju i Bosnu i Hercegovinu iznedrila je Slovenija.\nEvropska unija trebalo bi da se proširi na celi zapadni Balkan do kraja decenije, predlog je nosioca predsedništva bloka što je naišlo na zaprepašćenje zemalja članica uoči samita na Brdu kraj Kranja “EU i zapadni Balkana” planiran za narednu nedelju.\nIdeju o ubrzanju priključenja zemalja zapadnog Balkana, uključujući Srbiju i Bosnu i Hercegovinu, iznedrila je Slovenija uoči sastanka čelnika Evropske unije na kojem će se raspravljati o proširenju Unije koju sada čini 27 država.\nPredlog je izazvao zaprepašćenje na sastanku ambasadora u Briselu, a neki su ga opisali kao potpuno nerealan s obzirom na privredne i političke izazove s kojima je region suočen, piše Financial Times.\nProširenje je vrlo osetljivo pitanje za Evropsku uniju, koja je podeljena oko potrebe i brzine kojom se zemljama treba dopustiti priključenje. Unija je pod pritiskom da nastavi pregovore o pristupanju sa zemljama zapadnog Balkana koje počinju razvijati bliže veze s Kinom i Rusijom.\nEvropskoj uniji pridružilo se 13 država između 2004. i 2013. godini u vremenu brze ekspanzije. Nakon toga, bivši predsednik Komisije Jean-Claude Juncker obećao je da neće više primati države do 2019. godine, ali zemlje podnosioci zahteva postaju sve nestrpljivije jer Brisel nastavlja s politikom odugovlačenja.\nČelnici svih zemalja članica EU-a i šest zemalja zapadnog Balkana (Albanija, BiH, Crna Gora, Severna Makedonija i Srbija i predstavnici privremene administrcije Kosova i Metohije) prisustvovaće samitu koji počinje u sredu 5. oktobra.\nDiplomate iz država članica koji žele da Brisel ubrza pregovore sa zapadnim Balkanom – uglavnom s istoka i juga – zalažu se za “ambiciozan” jezik prilikom pristupanja, ali su priznali da bi postavljenje roka bilo politički eksplozivno.\n– Treba nam deklaracija. To je od velike važnosti, ali jedan datum neće biti prihvaćen – rekao je diplomata iz Evropske unije.\nDodatno komplikuje brzinu prijema u EU i izazov integraciji, nerešen status Kosova, jer pet država članica (Kipar, Grčka, Rumunija, Slovačka i Španija) ne priznaju Kosovo, koje je 2008. godine jednostrano proglasilo nezavisnost od Srbije.\nPredsednica Evropske komisije Ursula von der Leyen boravila je ove nedelje u poseti zemljama zapadnog Balkana uoči samita na Brdu kod Kranja, ponavljajući svoju podršku proširenju Unije.\nKomisija, koja vodi proces ocenjivanja napretka smatra da bi proces priključenja trebalo da krene s Albanijom i Severnom Makedonijom “što je pre moguće”. Te dve zemlje trebalo je da započnu pregovore o članstvu u EU prošle godine, ali napredak ostaje blokiran nedostatkom jednoglasne podrške država članica.\nSeverna Makedonija, jedna od zemalja koje su na putu ka članstvu, pozdravila je podršku koju Slovenija daje za otvaranje pregovora smatrajući da je vreme da i Evropska unija to učini.\nPrethodni članak Velika čast za Srbiju: Boje srpske zastave osvetlile najveću zgradu na svetu\nSledeći članak Nova gradonačelnica Graca u kabinetu ima sliku Tita i Jovanke, i brošuru muzeja u Jajcu\nNova gradonačelnica Graca u kabinetu ima sliku Tita i Jovanke, i brošuru muzeja u Jajcu


ISKUSTVO I TRADICIJA Dugogodišnja porodična tradicija preko 50 godina, veliko iskustvo, vrhunski kvalitet i ljubav prema vinu su ono čime se može pohvaliti porodica Đorđević iz Milutovca, kao jedna od većih proizvođača loznih kalemova i sadnica voća.\nGARANCIJA KVALITETA Lozni kalemi i sadnice voća se proizvode kao VF, bezvirusne, ili CAC, standard kvaliteta sadnica. Zato naši kupci dobijaju pažljivo odabran, bezbedan, zdrav i sertifikovan sadni materijal, proizveden po EU propisima, uz fito zdravstvenu i ostalu neophodnu dokumentaciju i sertifikate.\nProizvodnja sadnica obavlja se u dolini reke Zapadne Morave, gde specifični mikroklimatski uslovi daju sve preduslove za visoko-kvalitetnu proizvodnju loznih kalema i sadnica voća. Proizvodnja je pod stalnom inspekcijskom i stručnom kontrolom službi Ministarstva poljoprivrede.\nDOGOVOR KUĆU GRADI Popust na ugovorenu proizvodnju sadnica! Želite li da ugovorite proizvodnju za narednu godinu i smanjite troškove podizanja vinograda ili voćnjaka?\nZato ukoliko planirate veće zasade, veoma je bitno da nas kontaktirate na vreme kako bismo mogli da ugovorimo konkretnu saradnju.\nPo želji kupca sadni materijal može biti orezan, parafinisan, a za maloprodaju i pojedinačno upakovan.\nPOSTANITE NAŠ PRIJATELJ U nama ćete naći pouzdanog dobavljača kvalitetnih sadnica voća, vinove loze i ruža sa kojima ćete biti zadovoljni vi, vaše tržište i vaši kupci.\nDođite, uverite se u kvalitet i postanite naš prijatelj …


JKP "Higijena": Počelo dostavljanje računa za grobljanske usluge za 2021. godinu\nJKP „Higijena“: Počelo dostavljanje računa za grobljanske usluge za 2021. godinu\nIz javnog komunalnog preduzeća „Higijena“ Zaječar obaveštavaju zakupce grobnih mesta da je počelo dostavljanje računa za grobljanske usluge za 2021. godinu.\n„Ukoliko neko od zakupaca nije dobio račun, pozivamo ih da dodju u upravu JKP “Higijene Zaječar”, ul. Vojvode Putnika 7a, radi izdavanja račun za 2021. godinu“, javljaju iz JKP „Higijena“.\nIstovremeno, zakupci mogu da prijave promenu adrese, ukoliko je do iste došlo, kako bi dostavljanje računa bilo uspešno.\n„Pozivaju se zakupci grobnih mesta na grobljima u Zaječaru koji su potpisali Sporazum o plaćanju dugovanja na rate, da poštuju rokove iz istog i svoje obaveze koje su dospele izmire po dinamici uplate dugovanja iz Sporazuma“, saopštavaju iz JKP „Higijena“-\nU suprotnom, JKP “Higijena Zaječar” svoja potraživanja naplatiće prinudnim putem.\ngrobljanske usluge grobna mesta jkp higijena zaječar računi


Savanović najavio 300 radnika manje do polovine godine – mojKontakt portal – Radio Televizija Kontakt\nGeneralni direktor preduzeća “Željeznice Republike Srpske” Dragan Savanović izjavio je da je novom sistematizacijom predviđeno da do polovine godine bude 300 radnika manje, te eventualno još 200 do kraja ove godine.\n“Putnički saobraćaj nam pravi velike obaveze. Imamo veliki broj ljudi koji rade, a ostvarujemo male prihode. Stanje voznog parka nam je na nivou sedamdesetih godina”, rekao je Savanović za današnji “Euroblic”.\n“Ali, ovde je neophodna argumentovana rasprava o genezi i razlozima zašto je u ŽRS došlo do gubitaka”, rekao je Savanović.\n“Zadržali smo osnovne funkcije, nismo ugrozili bezbjednost i od 2011. godine do danas imamo 500 radnika manje”, rekao je Savanović.\nEL: Zvezda gostuje kod CSKA u Moskvi\nPopeli se uz zaleđene vodopade u kanjonu Tare (VIDEO)


Svjetski dan muzike u Banjoj Luci: Brojni koncerti širom grada\n21. Jun 2022 165\nAkademija umjetnosti i Konfucijev institut Univerziteta u Banjoj Luci organizatori su obilježavanja u Banjoj Luci 21. juna - Svjetskog dana muzike, kada se prvog dana ljeta muzika slavi širom svijeta.\nObilježavanje će početi u vrtićima u jutarnjim časovima, dok će od 11.00 časova program biti realizovan i u Tržnom centru "Delta".\n- Učesnici ovogodišnje manifestacije su kamerni orkestar studenti, profesori i saradnici Akademije umjetnosti Univerziteta u Banjoj Luci, Kamerni hor "Kerubini" Konfucijevog instituta, Vokalni ansambl Konfucijevog instituta, "Tai či grupa" Konfucijevog instituta, Etno-grupa "Uzdarja" kulturno-umjetničke sekcije Filozofskog fakulteta i bend "Balkan ekspres" - , rekao je za Radio Republike Srpske dirigent Dušan Urošević.\nVečernji program obuhvata nastupe u kamernoj sali Akademije umjetnosti od 18.30 časova, zatim izvođenje muzike na centralnim gradskim ulicama od 19.00 časova, te koncert na ljetnoj sceni Akademije umjetnosti koji će početi u 20.30 časova.\nSvjetski dan muzike slavi se kao prepoznatljiv međunarodni muzički događaj otkako je Ministarstvo kulture Francuske uspostavilo ovaj praznik 1982. godine.\nOkupljaju se muzičari, amateri ili profesionalci, koji slave muziku i ističu širinu i raznolikost muzičkih praksi.\nKoncerti se održavaju na ulicama, trgovima, parkovima, dvorištima, hodnicima.\nTagovi: svjetski dan muzike etno grupa uzdarja tai či ćuan kamerni hor kerubini


RTCG - Radio Televizija Crne Gore - Nacionalni javni servis :: Hronika :: Glavatoviću određeno zadržavanje do 72 sata\nOSUMNJIČEN ZA PREVARU 30. 01. 2019. 09:25 >> 08:55 0\nGlavatoviću određeno zadržavanje do 72 sata\nStevanu Glavatoviću (21) iz Podgorice, koji je osumnjičen da je pokušao da sa računa barske opštine ukrade dva miliona eura, određeno je zadržavanje do 72 sata. Glavatović će biti priveden sudiji za istrage, saopštio je Glavatovićev branilac, advokat Božo Milonjić.\nMilonjić je za Pobjedu kazao da je njegovom branjeniku određeno zadržavanje po sva tri osnova: opasnosti od bjekstva, uticaja na svjedoke i ponavljanja krivičnog djela. Kako se navodi u saopštenju policije, službenici Odsjeka za suzbijanje privrednog kriminaliteta Glavatovića terete za krivično djelo prevara na štetu Skupštine opštine Bar.\nPojašnjeno je da se osumnjičeni lažno predstavljao kao dostavljač jednog javnog izvršitelja iz Bara i na osnovu falsifikovane dokumentacije doveo u zabludu službenike banke.\n''Na ime tog javnog izvršitelja predao je Odjeljenju za prinudnu naplatu CBCG falsifikovanu dokumentaciju kojom se nalaže prenos sredstava sa žiro računa Skupštine opštine Bar, kao izvršnog dužnika na poslovni račun izdavaoca naloga, odnosno tog izvršitelja u iznosu od 1.970.400 eura, a u korist izvršnog povjerioca preduzeća „Meta holding“ d.o.o iz Podgorice'' - navedeno je u saopštenju policije. Osnivač i izvršni direktor „Meta holdinga“ d.o.o je osumnjičeni Glavatović.\nTuristički promet na rekordno niskom nivou


"Igorov magični kabare" u Domu Vojske u Nišu\nPočetak/Magazin/„Igorov magični kabare“ u Domu Vojske u Nišu\n„Igorov magični kabare“ u Domu Vojske u Nišu\nSrpski Dejvid Koperfild, osvajač mnogobrojnih nagrada, najuspešniji srpski mađioničar održaće svoj kabare u Domu Vojske u Nišu. „Igorov magični kabare“ zakazan je za utorak 6. novembar sa početkom u 19 sati.\nIgor Trifunov je najuspešniji srpski mađioničar i iluzionista novije generacije poznat kao srpski Dejvid Koperfild. Osvajač je Grand Prix-a na Balkanskom kongresu mađioničara. Dobitnik je prve nagrade Internacionalnog takmičenja u Mariboru. Autor je TV serije Ulična magija, iluzionističke predstave Igorov magični šou.\nNa kongresu mađioničara u Beču Igor Trifunov osvojio je prvo mesto u najtežoj oblasti – manipulacija. Ova nagrada ujedno predstavlja i najveći uspeh srpskog mađioničarstva na internacionalnim takmičenjima.\nOktobra 2010. godine na VII Balkanskom kongresu u Solunu osvaja Grand Prix sa novom tačkom u kategoriji manipulacije. Istog meseca premijerno je izveo svoju autorsku predstavu „Igorov magični šou“ u Beogradu koja se uspešno igra već nekoliko godina.\nFantastična sposobnost komunikacije s publikom i fenomenalni trikovi ostaviće vas bez daha sve vreme trajanja programa.\nKrajem Februara Igor Trifunov gostovao je na francuskoj TV 5 u najpoznatijem kabareu na svetu.\nPredstava u Nišu je predviđena za uzrast od 3 – 103 godine.\n„Ovaj je jedna od retkih prilika da u našem gradu ugostimo jednog od najboljih mađioničara ovog dela Evrope“, ističu organizatori.\nBILETARA DOMA VOJSKE 11h – 19h\nREZERVACIJE 065 / 522-13-72\nDom Vojske Igor Trifunov Igorov magični kabare mađioničar


RODMAN TVRDI: Teča i devojka su živi, a Kim Džong Un obožava Amerikance! – Nadlanu.com\nRODMAN TVRDI: Teča i devojka su živi, a Kim Džong Un obožava Amerikance!\nObjavljeno 6. maja 2014. / 21:53:48\nTeča severnokorejskog vođe Džang Song Tek živ je i zdrav! Ovu senzacionalnu tvrdnju izneo je američki košarkaš Denis Rodman u intervjuu za američki magazin Dujor!\nLupite bilo šta o Severnoj Koreji i ljudi na zapadu će u to da veruju, poručio Rodman i poručio da svetski mediji izmišljaju veliki deo informacija iz Koreje, kao i da je stajao pored živog teče.\nDržavni mediji u Pjongjangu i svetske agencije su pre nekoliko meseci preneli da je teča severnokorejskog lidera Kim Džong Una, Džang Song Tek, pogubljen jer je osuđen za veleizdaju.\nPodsetimo, ekscentrična NBA zvezda Denis Rodman je bliski prijatelj Kim Džonng Una i više puta se sa njim sastajao u Severnoj Koreji. On kaže da je tokom poslednje posete Koreji, video i stajao pored živog teče! Rodman prenosi da se svetski mediji izmišljaju veliki deo informacija iz Koreje!\n– Lupite bilo šta o Severnoj Koreji i ljudi na zapadu će u to da veruju! Kada sam bio poslednji put pričalo se da je pogubljena Unova devojku, da teču ubili i nahranili pse njegovim lešom… A ti ljudi su stajali pored mene – otkriva Rodman, koji u Koreji nije menjao svoj ekscentrični stil! Na pitanje novinarke „šta to priča“ Denis je odgovorio.\nRodman na aerodromu u Pjongjangu Rodman na aerodromu u Pjongjangu\n– Teča je stajao pored mene – poručio je Rodman i dodao da Kim Džong Un ima veliku želju da razvovara sa američkim predsednikom Barakom Obamom!- On mi ponavlja da nikog ne želi da bombardujem niti da želi da ubija Amerikance – i dodaje da Un obožava Amerikance!\nBoks umesto košarke: Tuče na terenima u Srbiji!\nVidić oproštajni meč počeo sa klupe\nSeverna Koreja: Lideru se smračilo zbog meteorologa!


Milion maraka subvencija banjalučkim privrednicima | MTELBA\nU ovogodišnjem budžetu grada Banjaluka planirano je 922.000 KM za subvencije privrednicima - za povećanje produktivnosti i konkuretnosti, te 100.000 KM za opremanje kabineta srednjih stručnih škola za nova zanimanja.\nNačelnik banjalučkog odjeljenja za privredu Radenko Komljenović rekao je da su na području Banjaluke registrovana 4.234 preduzetnika, a najbrojnije djelatnosti su trgovinske i ugostiteljske.\nOn je naveo da je u prošloj godini registrovano 608 samostalnih preduzetnika, dok je djelatnost prestalo da obavlja 538.\nKomljenović je naglasio da je Banjaluka uradila mnogo na unapređenju poslovnog okruženja, a od maja 2015. godine je i nosilac BFC sertifikata /sertifikata povoljnog poslovnog okruženja/.\nOn je istakao da je ovaj sertifikat pečat kvaliteta koji je u kratkom roku postao široko priznat pokazatelj efikasne lokalne administracije i povoljne investicione klime u jugoistočnoj Evropi.\nKomljenović je rekao da su pojednostavljene procedure za registraciju preduzetnika, za šta je potrebno 24 časa od predaje kompletnog zahtjeva.\n"Preduzete su i mjere stimulisanja razvoja preduzetništva projektima povećanja produktivnosti i konkurentnosti privrednika i samozapošljavanja. Smanjeni su i parafiskalni nameti za preduzetnike. Preduzetnici koji prvi put pokreću posao oslobođeni su plaćanja takse", naveo je Komljenović.\nPrema njegovim riječima, formirana je i Poslovna zona "Ramići-Banjaluka", koju čine uređeno građevinsko zemljište spremno za investitore i objekti za iznajmljivanje i prodaju, a u pripremi je poslovna zona "Jelšingrad".\nKomljenović je rekao da je u Odsjeku za lokalni ekonomski razvoj osnovan Centar za investitore radi pružanja pomoći investitorima u pokretanju biznisa, registraciji privrednih subjekata, kao i dobijanju dozvola za građenje, dozvola za rad i rješavanju drugih pitanja iz nadležnosti Gradske uprave.\nOn je napomenuo da je stranka ukoliko prvi put podnosi zahtjev za registraciju preduzetnika oslobođena plaćanja gradske administrativne takse, a ako je već bila registrovana kao preduzetnik plaća 32 KM.\nKomljenović je dodao da isti iznos takse od 32 KM plaća preduzetnik po zahtjevu za prestanak obavljanja djelatnosti.


Ministar odbrane Slovenije Matej Tonin danas je raazgovarao sa ministarkom odbrane Severne Makedonije Radmilom Šekerinskom, koja je u zvaničnoj pposeti Sloveniji. Nakon prijema uz vojne počasti, dvoje ministara je imalo kraći sastanak a zatim su suledili zvanični razgovori dve delegacije. Poseta makedonske ministarke odbrane Sloveniji nastavak je redovnih sastanaka na najvišim političkim nivoima dve prijateljske zemlje i, samim tim, još jedna prilika za dalje jačanje saradnje, posebno u svetlu članstva u NATO-u, saopšteno je iz Ministarstva odbrane Slovenije.\nOvo je prva zvanična poseta Šekerinske u inostranstvu od kada je Severna Makedonija primljena u punopravno članstvo NATO.\nTokom zvaničnih razgovora sagovornici su najviše pažnje posvetili bilateralnoj saradnji Slovenije i Severne Makedonije na polju odbrane, vojske i saradnje u Alijansi. Kako su ocenili, bilateralna saradnja je vrlo dobra i poslednjih godina je u velikoj meri ojačala, a ovogodišnji program saradnje je najopsežniji do sada. Ovo je svakako rezultat proaktivne akcije Slovenije koja je odlučila da podrži integraciju Severne Makedonije u NATO vođenjem kontakt ambasade za NATO i NATO kancelarije za vezu u Skoplju, kao i savetnika za odbranu u makedonskom Ministarstvu odbrane. Savetnik za odbranu stupio je na dužnost u Skoplju u martu 2020. godine.\nSaradnja je posebno intenzivna u oblastima vojnog obrazovanja, vežbi i obuke. Pripadnici oružanih snaga redovno učestvuju u vojnim vežbama, koje se održavaju na poligonima obe države, kako u međunarodnim formatima, tako i bilateralno. Pored toga, Slovenija nudi podršku Severnoj Makedoniji u izgradnji kapaciteta zajedničkih kontrolora požara (tzv. JTAC) kroz učešće na kursevima u regionalnoj školi AGOS u Cerklju ob Krki. Tako će pripadnici makedonskih oružanih snaga, koji su već završili kurs, biti pozvani na prvu regionalnu Vazduhoplovnu sedmicu u septembru ove godine, koja će biti organizovana u cilju dalje obuke zajedničkih kontrolora sa zapadnog Balkana. “U budućnosti takođe želimo da ojačamo operativnu saradnju sa Severnom Makedonijom, po uzoru na saradnju sa Crnom Gorom, što se pokazalo izrazito pozitivnim za oba odbrambena sistema. —Tako ćemo se na nivou načelnika generalštabova obe države dogovoriti zajednički doprinos NATO-ovoj operaciji eFP Letonija, kao što je to već slučaj sa Crnom Gorom, kao i u drugim međunarodnim operacijama i misijama,” navodi se u saopštenju. Oboje ministara su naglasili značaj zajedničkog učešća u međunarodnim vojnim vežbama i obuci.\nDve države takođe veoma dobro sarađuju na polju logistike, gde će u budućnosti dodatno ojačati saradnju. Zbog uporedivih potreba, zemlje regiona odlučuju se za kupovinu slične vojne opreme i tehnike, što otvara mogućnosti za saradnju na polju njihovog održavanja. Kao što je naglasio ministar Tonin, dogovaraće se i saradnja u korišćenju i održavanju lakih vozila Oshkosh (JLTV), koje obe države uvode u operativnu upotrebu ove godine. Sa ove tačke gledišta, u budućnosti će biti ojačana i operativna saradnja, za koju je osnovni uslov izgradnja interoperabilnosti. Takođe, zabeležena je odlična saradnja na polju zaštite i spasavanja i zaštite od prirodnih i drugih katastrofa. Većina ovih aktivnosti poslednjih godina odvijala se kako na regionalnom nivou tako i unutar Evropske unije.\nRegionalna saradnja je veoma važna za obe zemlje, rekli su ministar Tonin i ministarka Šekerinska. Odvija se u nekoliko oblasti i omogućava delovanje u skladu sa konceptom pametne odbrane. Kao primer pametne odbrane, ministar je istakao zajedničku obuku slovenačke i makedonske vojske na poligonu Krivolak, gde jedna vojska doprinosi savremenom tehnologijom, a druga pogodnim poligonom za zajedničku obuku. Još jedan primer takve saradnje je Balkanska medicinska radna grupa (BMTF) sa sedištem u Skoplju. Ministri su se složili da BMTF predstavlja dobrodošlu multinacionalnu regionalnu vojnu sposobnost brzog reagovanja sposobnu da pruža medicinsku negu u slučaju prirodnih i drugih katastrofa i u međunarodnim operacijama i misijama.\nDeo razgovora bio je posvećen prezentaciji segmenata slovenačkog sistema odbrane i bezbednosti. Ministarka Šekerinska je upoznata sa ulogom i radom Nacionalnog centra za upravljanje krizama u Nacionalnom sistemu upravljanja krizama./ibna


HULIGANI DANAS U TUŽILAŠTVU: Posle divljanja nazovi navijača u Beogradu, i hapšenja oko 130 osoba, mahom Zvezdaša, njih 10 ostaje iza rešetaka | Novosti.rs\nHULIGANI DANAS U TUŽILAŠTVU: Posle divljanja nazovi navijača u Beogradu, i hapšenja oko 130 osoba, mahom Zvezdaša, njih 10 ostaje iza rešetaka\n23. 05. 2021. u 19:31\nOKO 130 osoba, mahom onih koji se predstavljaju kao navijači Crvene zvezde, nakon proslave 32. šampionske titule crveno-belih u fudbalu, a potom sukoba sa simpatizerima Partizana, uhapšeno je u subotu kasno uveče kod beogradske "Beton hale".\nPrivedeno je 112 punoletnih i 17 maloletnih izgrednika, koji su se, kako je saopšteno iz MUP, nasilno ponašali, narušavali javni red i mir, lomili inventar. Incident je kulminirao u popularnim prestoničkim restoranima koji se nalaze u okviru "Beton hale", gde su se huligani međusobno tukli, čak napadali i pripadnike policije.\nNezapamćeni incident naišao je na osudu javnosti, kao i nadležnih, pre svega ministra policije Alekasandra Vulina:\n- Osobe umešane u divljanje huligana Crvene zvezde i Partizana zaslužuju najoštrije kazne - ističe ministar.\nTUKLI GOSTA KAFANE U SJENICI: Jedan uhapšen, za drugim nasilnikom se traga\n22. 05. 2021. u 22:04\nTEŠKO POVREĐEN NOVOPAZARAC: Policija rasvetlila tuču na Futoškom putu – Uhapšene tri osobe\n20. 05. 2021. u 14:23\n- Ovo se više neće tolerisati i ne sme se nikada više desiti. Ovaj ološ koji je obrukao i naš grad i Crvenu zvezdu i proslavu, ne zaslužuje ništa osim da bude najoštrije kažnjen.\nMinistar je potvrdio da su među uhapšenima mahom navijači Zvezde, te da "korona posustaje, ali ne i ljudska glupost".\nPrema prvim informacijama, deset uhapšenih je zadržano u policijskom pritvoru zbog izvršenih krivičnih dela i nanošenja lakih, odnosno teških telesnih povreda, nakon čega će biti, već danas, privedeni na saslušanje u nadležno Prvo osnovno javno tužilaštvo.\nISTRAGA Incident usledio nakon proslave titule FK Crvena zvezda, Foto M. Vukadinović\nOstali će biti procesuirani pred nadležnim Prekršajnim sudom u Beogradu. Do zaključenja ovog broja zbog prekršaja osuđena su 22 izgrednika na kazne od 30.000, odnosno 10.000 dinara.\nPovodom incidenta, takođe, oglasilo se i nadležno Prvo javno tužilaštvo u Beogradu:\n- Nakon proslave šampionske titule FK Crvena zvezda u prisustvu nekoliko hiljada navijača, veća grupa se izdvojila od prisutnih i krenula je da u "Beton hali", gde su u baštama restorana sedeli gosti, pravi nered - navode iz tužilaštva.\n- Tačnije, lomili su izloge, zatim inventar, potom su i naneli povrede određenom broju osoba, zbog čega je usledila akcija MUP-a, čiji su pripadnici, u saradnji sa našim tužilaštvom, priveli, tačnije uhapsili, više od 100 punoletnih lica.\nLJubivoje Đorđević, šef Prvog osnovnog tužilaštva, za "Novosti" pojašnjava:\n- Nakon uzimanja izjava, kako od njih tako i od ostalih prisutnih, kao i pregleda svih video-zapisa po nalogu dežurnog zamenika javnog tužioca, određeno je zadržavanje za sada u odnosu na 10 lica zbog sumnje da su, u grupi, izvršili krivično delo nasilničko ponašanje - kaže tužilac.\n- Oni će već danas biti saslušani u tužilaštvu, nakon čega će dežurni zamenik, a u zavisnosti od njihove odbrane i od toga da li su ranije osuđivani, kada i za koja dela, odlučiti da li će predložiti sudiji za prethodni postupak pritvor ili ne.\nSRČA Posledice bile vidljive i juče, Foto M. Anđela\nTakođe, ako policija u saradnji sa nadležnim tužilaštvom, u međuvremenu, utvrdi identitet i drugih lica što su svojim drskim i bezobzirnim ponašanjem u "Beton hali" ili bilo gde drugo nakon proslave, izvršili krivično delo nasilničko ponašanje ili neko drugo koje se goni po službenoj dužnosti, pokrenuće se krivični postupci i protiv njih.\nKako "Novosti" nezvanično saznaju, sedam osoba je teže povređeno. Inače, policija je, vrlo brzo nakon incidenta, u potpunosti uspostavila kontrolu, pa su se neki navijači posakrivali i pobegli, a neki mirno razišli.\nNa licu mesta, podsetimo, nakon incidenta, bili su ministar MUP Aleksandar Vulin i načelnik PU za grad Beograd Veselin Milić. Oni su dali punu podršku policajcima koji su efikasno intervenisali i uspostavili javni red i mir.\npolicija hapšenje huligani Crvena zvezda tuča Beton hala divljanje


UN zahtijeva diplomatsko djelovanje Amerike po pitanju Zarifa - SAHAR Balkan\nUN zahtijeva diplomatsko djelovanje Amerike po pitanju Zarifa\nAug 08, 2019 09:55 Europe/Sarajevo\nUvođenje sankcija ministru vanjskih poslova Irana od strane Donalda Trampa, u Teheranu je doživljeno kao američki očaj naspram aktivne diplomatije Teherana.\nU svom najnovijem stavu u vezi s tim pitanjem, Ujedinjene nacije pozvale su Sjedinjene Države da se pridržavaju sporazuma UN-a, posebno u vezi s iranskim ministrom vanjskih poslova. Glasnogovornik UN-a Stefan Dudžarik, naglašavajući američke sankcije Muhamedu Dževadu Zarifu i potencijalne probleme koji proizlaze iz njegovog prisustva na predstojećem sastanku Generalne skupštine UN-a, pozvao je SAD da se pridržavaju svojih obaveza kao zemlje domaćina sjediša UN-a. Vašington mora ispuniti svoje obaveze prema Zarifu, dodao je Dudžarik.\n1. augusta 2019. godine, američka vlada uvela je sankcije iranskom ministru vanjskih poslova, a što je povezano s neprijateljskom politikom Vašingtona prema Iranu te sa stvaranjem maksimalnog pritiska na Teheran.\nVašington ga je opisao kao osjetljivog "glasnogovornika" u ime Irana širom svijeta. Evropska unija, Rusija i Kina su, pored velikog broja američkih kongresmena, također izrazile žaljenje.\nReagujući na potez Vašingtona, Zarif je rekao da sankcije nemaju uticaja na njega, ističući da on nema imovinu izvan svoje zemlje.\nCilj Vašingtona je najprije ometati suptilne diplomatske i političke komunikacije ograničavajući Iran, pogotovo prilikom putovanja u Sjedinjene Države. Tokom nedavnog putovanja Zarifa u Nju jork, američka vlada jasno je dala do znanja da Zarif, pa čak i iranske diplomatske službe pri Ujedinjenim narodima, imaju pravo na putovanje samo u sjedišta UN-a i u iransku ambasadu u SAD-u.\nTrampova administracija je, svojom bezumnom odlukom, nastojala spriječiti osjetljivo učešće iranskih predstavnika na sastancima ili u akademskim skupštinama. Međutim, napori američkih medija u razgovoru sa Zarifom u iranskom predstavništvu u Nju jorku pokazali su da, uprkos prethodnim barijerama, iranski stavovi neizmijenjeni stižu do američke javnosti i svijeta, te su zasmetali tamošnjim vlastima.\nObzirom da se uskoro održava godišnji samit u UN-u, trenutno vođe ove organizacije nastoje da osiguraju mjesto Zarifu, kako bi i on mogao prisustvovati na ovom sastanku. Sedamdeset četvrto zasjedanje Generalne skupštine UN-a počinje 9. septembra u Nju jorku.\nIranski predsjednik predstavio „budžet otpora“ američkim sankcijama\nZaustavite kampanju maksimalnog pritiska na Iran


SASTANAK IGORA RADOJIČIĆA I GORANA VESIĆA: Narednog meseca bratimljenje Banjaluke i Beograda | Novosti.rs\nVesić je nakon sastanka istakao da dva grada imaju sporazum o saradnji iz 2005. godine, koji će prerasti u najviši mogući oblik saradnje, sporazum o bratimljenju.\n- Posebno smo srećni i zadovoljni zbog toga jer je Banjaluci i formalno već odavno mesto u tom društvu naših 30 gradova pobratima iz celog sveta - rekao je Vesić novinarima u Banjaluci.\nTokom susreta sa delegacijom Beograda, koja boravi u Banjaluci povodom biciklističke trke Beograd-Banjaluka, razgovarano je i o drugim konkretnim oblicima saradnje, poput zajedničkih nastupa na trećim tržištima, posebno kada je reč o turizmu.\nBURNO U NARODNOJ SKUPŠTINI RS: Veto srpskog člana predsedništva pred poslanicima (FOTO)\n07. 09. 2020. u 12:11\nPlanirano je i organizovanje godišnje kulturne manifestacije, te otvaranje "Krajiške kuće" u Beogradu.\n- Mi smo pre svega braća i prijatelji. Kada dođemo u Banjaluku mi smo kao kod kuće, kao što su sve Banjalučanke i Banjalučani u Beogradu kod svoje kuće - poručio je Vesić.\nRadojičić je naglasio da saradnja Banjaluke i Beograda može i treba da postane sadržajnija.\n- Beograd i Banjaluka sarađuju u svim oblastima. Naši građani su povezani mnogostrukim vezama, porodičnim, prijateljskim, obrazovnim, kulturnim, sportskim. Biće nam zadovoljstvo da u oktobru potpišemo i formalni sporazum o bratimljenju i tako nastavimo i tu vrstu saradnje gradova i administracija, istakao je Radojičić.\nOn je najavio da će svim potencijalnim investitorima iz Srbije u Banjaluci biti na raspolaganju sve potrebne informacije iz prve ruke, a, kada je reč o pitanjima iz komunalne oblasti, Banjaluka će pratiti pozitivna iskustva Beograda.\nBeograd Banjaluka Goran Vesić Igor Radojičić Republika Srpska bratimljenje Krajiška kuća\nU TREBINJU će biti izgrađena nova bolnica do 2022. godine. Već je završena projektna dokumentacija za izgradnju novog kliničko-bolničkog centra u Trebinju, za šta će Vlada Republike Srpske obezbediti 30 miliona KM.\nZ. S. iz Kotor Varoši podlegao je u Univerzitetskom kliničkom centru Republike Srpske od posledica povreda zadobijenih u saobraćajnoj nesreći kada je sa traktorom "IMT 539" sleteo s puta.\nVIDOVIĆ: “Patriotska” opozicija u Srbiji bi trebalo barem nešto da zna o ratnim dešavanjima u BiH\nSINIŠA Vidović, zamenik predsednika Ujedinjene Srpske je rekao da bi takozvana “patriotska” opozicija u Srbiji, odnosno oni koji se tako predstavljaju i tako tumače reč patriotizam, trebalo barem nešto da znaju o ratnim dešavanjima u BiH.\n02. 08. 2021. u 11:41


Izborna komisija: DPS 36, DF 18 mandata\nSlavlje u sjedištu DPS-a posle pobjede na izborima\nDržavna izborna komisija utvrdila je preliminarne rezultate parlamentarnih izbora po kojima je vladajuća Demokratska partija socijalista osvojila 36 mandata, prenose crnogorski mediji.\nPrema tim rezultatima, Demokratski front (DF) osvojio je 18, koalicija Ključ devet, Demokratska Crna Gora osam, Socijaldemokratska partija 4, Bošnjačka stranka i Socijaldemokrate po 2, te liste Hrvatske građanske inicijative i „Albanci zajedno“ po jedan mandat.\nPreliminarni izvještaj o rezultatima usvojen je sa 14 glasova predstavnika DPS i Centra za monitoring, dok je protiv glasalo 11 predstavnika opozicije koja ne priznaje rezultate izbora.\nPrema pisanju portala Vijesti, dio opozicionih partija napustilo je sjednicu, a među njima su predstavnici DEMOS-a, Pozitivne Crne Gore, DF-a i jedne od albanskih partija.\nOčekuje se da konačne rezultate izbora DIK objavi u narednih 15 dana, a izbori će biti ponovljeni na nekim biračkim mjestima.\nPredsjednik Upravog odbora CEMI-ja Zlatko Vujović ocijenio je da opozicija mora "pravno obrazložiti" svoj najnoviji stav da ne priznaje rezultate crnogorskih parlamentarnih izbora.\n„Ne vidimo prostora za osporavanje izbora, bez obzira na to (hapšenje grupe državljana Srbije) što se i nama ne svidja to što se desilo pred izbore. Da mislimo da je to uticalo na neke birače, svakako jeste, kao i svaki veliki dogadjaj u predizbornoj kampanji, ali to nije predmet ocjene regularnosti ovih izbora", rekao je Vujović.\nCrnogorske opozicione koalicije Demokratski front i Ključ, zatim Socijaldemokratska partija i Demokrate Crne Gore dogovorile su se juče da ne priznaju rezultate parlamentarnih izbora zbog navoda o pokušaju državnog udara, uz hapšenje grupe državljana Srbije, kao i "zloupotreba koje su po sadržaju nadmašile sve predhodne izborne procese u istoriji parlamentarizma u Crnoj Gori".\nDF je u međuvremenu saopštio je da je ta koalicija spremna da podrži manjinsku vladu, u kojoj neće biti njih ni DPS-a, u pokušaju da privoli manjinske partije da podrže vladu koju bi činile druge opozicione grupacije i partije.\nManjinske partije nisu bile spremne da daju konkretne odgovore na pitanja o podršci budućoj vladi, a nosilac liste BS Ervin Ibrahimović rekao je da prvo moraju da razgovaraju sa Albancima i Hrvatima prije donošenja odluka.\nAdrijan Vuksanović iz HGI rekao je za TVCG da nema razgovora sa partijama koje dovode u pitanje državnost Crne Gore, dok je predstavnik liste Albanci zajedno, Genci Nimanbegu, rekao je da su sve opcije otvorene, ali da prvo slijede konsultacije unutar koalicija.\nDPS je saopštio da je ta partija pobjednik parlamentarnih izbora sa osvojenih 36 mandata, ističući da tu činjenicu ne može osporiti pokušaj opozicije da dovede u pitanje izborni trijumf te partije.\nIz te partije podsjetili su da su rezulate izbora priznali OEBS/ODIHR, SAD, EU i NATO, te da ni zvanična Moskva nije osporila njihovu regularnost, najavljujući da će ubrzo formirati vladu.\nPolitički analitičar Boris Raonić rekao je za TVCG da je nacija zbunjena situacijom i istakao da bi ponavljanje izbora na nekim mjestima moglo da bitno utiče na konačan rezultat izbora i raspodjelu mandata, obzirom da je nekoliko partija na ivici cenzusa, a neke mogu dobiti ili izgubiti po jedan mandat.\nU međuvremenu, Vrhovni državni tužilac, Ivica Stanković saopštio je da prikupljeni podaci, a naročito mjere tajnog nadzora, ukazuju na sumnju da su uhapšeni državljani Srbije počinili krivično djelo stvaranje kriminalne organizacije i terorizam u pokušaju.\nStanković je saopštio da je Specijalno tužilaštvo predložilo određivanje pritvora za 14 uhapšenih, dok je šest preostalih pušteno na slobodu.


pilingpiling Archives - Page 2 of 2 - Beauty Bang Theory\nKao što smo vam obećale u poslednjem tekstu, nastavljamo sa recenzijama Bioten proizvoda sve do kraja meseca, do kada i traje njihov nagradni #WalkTall konkurs. O Walk Tall kampanji smo detaljnije pisale ovde, a danas je na red konačno stigla i Bioten piling krema sa piling česticama koje su napravljene od koščica kajsije! Kada smo počele da planiramo pokretanje bloga, jedan od prvih proizvoda koji …\nIstražujući ovaj piling nisam naišla ni na jednu negativnu recenziju na blogovima, što je prava retkost. Budite sigurni da ni ova recenzija neće biti negativna jer je Lush-ov Let the Good Times Roll (LTGTR) zaista favorit godine, a sigurna sam da će sada, kada je ponovo deo stalne Lush-ove kolekcije, nastaviti da to bude i narednih godina. Kao i većina Lush-ovih proizvoda i Let the …


Počev od letnjeg reda letenja, a nakon višemesečne pauze, Air France ponovo pokreće liniju od Pariza do Beograda. Od 28. marta 2021. Air France će obavljati tri leta nedeljno (sredom, petkom i nedeljom) između beogradskog aerodroma Nikola Tesla i pariskog aerodroma Šarl de Gol, dok se od kraja maja planiraju svakodnevni letovi.\nRed letenja se može promeniti u zavisnosti od putnih ograničenja i zato Air France preporučuje putnicima da provere informacije na zvaničnom kompanijskom sajtu.\nOd početka pandemije virusa Covid-19 Air France je uveo niz zaštitnih mera koje su grupisane pod oznakom Air France Protect. Ove mere garantuju najviši nivo zdravstvene bezbednosti u svim fazama putovanja, feksibilnu politiku rezervacija, kao i osiguranje od Covid-19.\nU kontekstu globalne zdravstvene krize, Air France stavlja zdravlje i sigurnost svojih putnika i osoblja na prvo mesto i u realnom vremenu prati razvoj situacije kako bi ponudio najbolja rešenja.\nAir France svojim putnicima nudi fleksibilne uslove rezervacije. Za sve avio-karte kupljene za letove do 31. decembra 2021. rezervacije se mogu menjati ili se može dobiti povraćaj novca. Putnici mogu da promene svoju rezevaciju iz bilo kog razloga, dobiju vrednosni vaučer ukoliko odustanu od leta ili potpuni povraćaj novca ukoliko je let otkazan.\nFlying Blue, program lojalnosti grupe Air France-KLM, takođe je uveo niz benefita za svoje korisnike, kao što su očuvanje stečenog statusa u programu i dodatne milje.\n“Do kraja marta odluka da li će Grčka biti OTVORENA ZA TURISTE”\nAerodrom Nikola Tesla dobitnik nagrade za kvalitet usluga za 2020.


Android revija » Google Glass Google Glass – Android revija\nU petak naveče u utakmici protiv Indiana Pacersa, Sacramento Kings je posta prvi tim u istoriji NBA sa velikim tehnološkim iskorakom. I u startu, ovaj iskorak nema nikakve veze s…\nZahvaljujući NBA konglomeratu do sada smo mogli da vidimo NBA utakmice iz svih uglova, ali ne i iz perspektive igrača, a ubrzo ćemo videti utakmicu i iz njihovog ugla. 24.…\nIako smo do sada obijali informacije da će se Google Glass gedžet pojaviti u slobodnoj prodaji tek u drugoj polovini 2014. nove informacije ukazuju da bi to moblo biti mnogo pre,…\nGotovo svakog meseca imamo novo ažuriranje softvera za Google Glass, pa tako je stiglo i najnovije početkom septembra. Alpha verzija Google Glass naočara koja se nalazi u rukama približno 10.000 test-korisnika sada omogućava fotografisanje svega…\nGoogle Glass naočare su još uvek u fazi testiranja, tako da su se test-korisnici (nije i neće još dugo biti u prodaji) česta ažuriranja sa mnogim novim funkcijama. Počevši kao…\nNBA ovih dana deli nove amaterske igrače profesionalnim klubovima novinovanim na Draft listi a drugi pick pripao je klubu Orlando Magic. Orlando je odabrao igrača Indiane Victora Oladipoa, koji ee u…


Milanovačko pozorište – povratak iz Moskve – GMinfo\nčlanovi Milanovačkog pozorišta u Moskvi, foto: Milanovačko pozorište\nTrupa Milanovačkog pozorišta, nakog trodnevnog gostovanja u Moskovskoj regiji, stigla je u naš grad sa svog prvog nastupa van teritorija bivše Jugoslavije. Igrali su Čehovljeve „Jednočinke“ pred publikom najpre u Volokolamsku, a zatim u Sicovi gde su nastupali na početku svečanosti koje su počele u Moskvi povodom 78. godina od odbrane grada u Drugom svetskom ratu.\nruski plakat za „Jednočinke“ iz Milanovca, foto: GMinfo\n– Bez obzira na jezičku barijeru, bili smo možda baš zato toliko poletni da Rusima u svakom drugom segmentu glume dočaramo kako doživljavamo Čehova, i to je sigurno bilo, po meni, najbolje izvođenje ove predstave do sada, – ocenila je za GMinfo glumica Danica Vučetić, koja u „Jednočinkama“ igra Jelenu Ivanovnu. – Čak smo i mi neočekivano tamo otkrili sasvim novog Čehova i to će se sigurno osetiti u narednim našim igranjima ovde na Maloj sceni, tako da će toliko izvođene Jednočinke po ko zna koji put biti na neki način nove.\ndodela priznanja, foto: Milanovačko pozorište\nS druge strane, iz Moskve su doneli priznanja za širenje teatarske saradnje dve udaljene, ali kulturološki i istorijski vrlo bliske nacije, sa predstavom koja spada u školsku literaturu u Rusiji, pa opet su, kako prenose, pokazali Čehova kakvog sami domaćini „nikad do sad nisu videli“.\n– Slično je iskustvo kao kad smo u Zvezdari igrali pred Duškom Kovačevićem njegov komad; tako da igrati Čehova, u Rusiji, na srpskom jeziku, ogroman je bio izazov. Oni odlično znaju svog pisca, ali reakcije na ono što smo mi ubacili u njegovo tumačenje jako im se dopalo, – kaže reditelj Branko Knežević i dodaje:\nBranko Knežević, Danica Vučetić, Predrag Lošić, foto: GMinfo\n– Mi smo ovim i sebi i budućim generacijama glumaca u Milanovcu otvorili jedan put koji do sada nije postojao. Pokazali smo da bez zadrške možemo da igramo bilo gde u inostranstvu ravnopravno sa svima.\nsa domaćinima, foto: Milanovačko pozorište\n– Ne zaboravite, Milanovačko pozorište je verovatno jedino amatersko pozorište u Srbiji koje ima stalan repertoar i igra na svojoj sceni svake sedmice u sezoni. Nažalost, mnogi još ne shvataju šta naš grad ovde u stvari ima. I ja zato ponovo „klečim“ pred nadležnima, proširite nam prostor i napravite nam novu Malu scenu, – poručio je Knežević.\nBili smešteni u Jaropoljecku, u letnjikovcu grofa Gončarova, tasta jednog drugog ruskog velikana literature, Puškina. Iako su im domaćini obezbedili sve troškove boravka, Milanovčani su sami morali da sakupe ne tako mali novac za samo putovanje. U tome su im pomogli jedino privrednici naše opštine.\nletnjikovac grofa Gončareva, foto: arhiva\nU Rusiji su odigrali 90. i 91. izvođenje „Jednočinki“, svoju najdugovečniju predstavu do sada, pored još 6 koje imaju na redovnom repertoaru. Ruske glumce koji su ih ugostili pozvaće na drugi festival „Takovske cveti“ predstojećeg leta.\nAir tours: Jagma za novogodišnjim aranžmanima u inostranstvu


Osnovana Carslberg i Dunđerski Fondacija | Autonomija\nCilj Fondacije je ulaganje u razvoj nauke i obrazovanja u Vojvodini, očuvanje kulturne baštine, zaštita životne sredine i podizanje svesti društva o aktuelnim socijalnim problemima\nCarlsberg i Dunđerski Fondacija, čiji je cilj ulaganje u razvoj nauke i obrazovanja u Vojvodini, očuvanje kulturne baštine, zaštita životne sredine i podizanje svesti društva o aktuelnim socijalnim problemima, svečano je predstavljena 17. marta u Novom Sadu, uz najavu osnivača da će nastaviti bogatu tradiciju ulaganja u dobrobit društva poteklu od dva pasionirana ljubitelja piva, ali i dobročinitelja Jakoba K. Jakobsena, osnivača pivare Carlsberg u Kopenhagenu, i Lazara Dunđerskog, osnivača pivare u Čelarevu.\n“Osnovni cilj Carlsberg i Dunđerski Fondacije je očuvanje vrednosti koje su nam ostavila dva velikana, kroz doprinos društvu, ulaganje u razvoj zajednice i svakog njenog pojedinca”, izjavio je generalni direktor kompanije Carlsberg Srbija Gabor Bekefi na svečanosti u zgradi Univerziteta u Novom Sadu, kojoj su prisustvovali brojni zvaničnici iz sveta nauke, obrazovanja i kulture.\nCiljevi Fondacije su i podizanje svesti o aktuelnim socijalnim pitanjima, kao i briga o zaštiti potrošača i promovisanje odgovorne konzumacije alkohola, saopštila je kompanija Carlsberg Srbija.\nZa kreiranje dugoročnih strategije Fondacije, njenih godišnjih ciljeva, kao i za raspolaganje finansijskim sredstvima za pojedine oblasti delovanja, zadužen je Upravni odbor, dok je za sprovođenje strategija i programa nadležan Izvršni odbor.\nMeđu oblastima delovanja te nove fondacije je očuvanje kulturne baštine Vojvodine kroz podršku projektima čiji je cilj obnova istorijskog nasleđa lokalnih zajednica, istraživanje istorije porodice Dunđerski, kao i razvoj lokalne kulture radi trajnog doprinosa negovanju zdrave društvene zajednice. Takođe, Fondacija će se baviti zaštitom životne sredine kroz podsticanje i nagrađivanje projekata relevantnih u toj oblasti, čija se praktična primena ogleda u efikasnijem iskorišćenju prirodnih resursa, uštedi energije, očuvanju prirodnih staništa, promociji reciklaže, kao i drugih projekata na polju unapređenja prirodnog okruženja i smanjenja štetnog uticaja na prirodu. Najavljena je i podrška nauci i obrazovanju, putem saradnje sa obrazovnim ustanovama, kao i sa studentima i naučnim radnicima – u vidu dodele stipendija i grantova.\nFondacija će raditi na podizanju svesti o aktuelnim socijalnim pitanjima u društvu radi očuvanja građanskih prava i/ili bolje edukacije stanovništva o istim, kao i podrškom projektima čiji je cilj rešavanje specifičnog socijalnog problema.\nMeđu oblastima delovanja je i zaštita potrošača kroz promociju kampanja o odgovornoj konzumaciji alkohola i posledicama prekomerne upotrebe istog po sopstveno zdravlje i okolinu, kao i razvoj lokalne zajednice Čelarevo finansiranjem lokalnih projekata, čiji je cilj unapređenje životnog standarda stanovništva i razvoj mladih ljudi uz promociju sporta i kulturnih dešavanja.\nProces registracije Fondacije je u toku, a očekuje se da će prvi projekti biti najavljeni u aprilu ove godine.